tripathysagar/odia_wiki huggingface dataset:
କୃପାଚାର୍ଯ୍ୟ  ସଂସ୍କୃତ:            (କୃପ ନାମରେ ମଧ୍ୟ ଜଣାଶୁଣା) କୌରବ ଏବଂ ପାଣ୍ଡବଙ୍କର ଗୁରୁ ତଥା ମହାଭାରତର ଏକ ଗୁରୁତ୍ୱପୂର୍ଣ୍ଣ ଚରିତ୍ର  । ସେ ମଧ୍ୟ ସପ୍ତ ଚିରଞ୍ଜୀବିଙ୍କ ମଧ୍ୟରୁ ଜଣେ । ତାଙ୍କୁ ବ୍ରହ୍ମାଙ୍କର ଚତୁର୍ଥ ଅବତାର ତଥା କଳୀ ଯୁଗରେ ଥିବା ଋଷିମାନଙ୍କ ମଧ୍ୟରେ ଅଗ୍ରଣୀ ବୋଲି ବିଶ୍ୱାସ କରାଯାଏ । ତାଙ୍କ ଭଉଣୀ କୃପୀ, ଦ୍ରୋଣାଚାର୍ଯ୍ୟଙ୍କୁ ବିବାହ କରିଥିଲେ । ତାଙ୍କ ପିତାଙ୍କ ପରି କୃପାଚାର୍ଯ୍ୟ ମଧ୍ୟ ପ୍ରବୀଣ ଧନୁର୍ଦ୍ଧର ଥିଲେ । ସେ କୁରୁକ୍ଷେତ୍ର ଯୁଦ୍ଧରେ କୌରବଙ୍କ ସହିତ ଥିଲେ ଏବଂ ଯେତେବେଳେ ସେମାନେ ଧ୍ୱଂସ ହୋଇଗଲେ ସେ ପାଣ୍ଡବଙ୍କ ନିକଟକୁ ଆସିଲେ । ପରେ ସେ ପରୀକ୍ଷିତଙ୍କୁ ଜ୍ୟୋତିଷ ଶାସ୍ତ୍ର ଶିକ୍ଷା ଦେଇଥିଲେ । ଜନ୍ମ ଗୌତମ ମହର୍ଷିଙ୍କର ଶରଦ୍ୱାନ ନାମକ ଏକ ନାତି ଥିଲେ । ଜନ୍ମ ବେଳକୁ ତାଙ୍କ ଦେହ ତୀରଯୁକ୍ତ ହୋଇଥିବାରୁ ଏକଥା ସ୍ପଷ୍ଟ ହୋଇଥିଲା ଯେ ସେ ଜନ୍ମରୁ ଜଣେ ଧନୁର୍ଦ୍ଧର । ବଡ଼ ହେବା ପରେ ସେ ଜଣେ ମହାନ ଧନୁର୍ଦ୍ଧର ହେଲେ ଏବଂ ଧନୁର୍ବିଦ୍ୟାରେ ଅଜେୟ ହେବାପାଇଁ ତପସ୍ୟା କରିବା ଆରମ୍ଭ କଲେ । ଏହା ଦେବତାମାନଙ୍କୁ ବିଶେଷ କରି ଇନ୍ଦ୍ରଙ୍କୁ ଭୟଭୀତ କରିଥିଲା । ତେଣୁ ଇନ୍ଦ୍ର ତାଙ୍କର ତପସ୍ୟା ଭଙ୍ଗ କରିବା ପାଇଁ ସ୍ୱର୍ଗରୁ ଜନପଦୀ ନାମ୍ନୀ ଏକ ସୁନ୍ଦର ଅପସରା ପଠାଇଲେ । ଶରଦ୍ୱାନ ଏପରି ଏକ ସୁନ୍ଦର ନାରୀକୁ ଦେଖି ବିବ୍ରତ ହୋଇ କାମନା ଉପରେ ନିୟନ୍ତ୍ରଣ ହରାଇ ଅସ୍ତ୍ରଶସ୍ତ୍ର ଛାଡ଼ି ଜଙ୍ଗଲକୁ ଫେରିଗଲେ । କାମ ବାସନାରେ ତାଙ୍କର କିଛି ବୀର୍ଯ୍ୟ ସ୍ଖଳନ ହୋଇ ପଥ ପ୍ରାନ୍ତର କିଛି ତୃଣ ଉପରେ ପଡ଼ିଗଲା । ଫଳରେ ତୃଣ ଦୁଇ ଭାଗରେ ବିଭକ୍ତ ହୋଇଗଲା, ଯେଉଁଠାରୁ ଗୋଟିଏ ପୁଅ ଏବଂ ଗୋଟିଏ ଝିଅ ଜନ୍ମ ହେଲେ । ଉକ୍ତ ସମୟରେ ହସ୍ତିନାପୁର ନରେଶ ଶାନ୍ତନୁ ସେହି ପଥ ଦେଇ ଯାଆନ୍ତେ, ରାସ୍ତା କଡ଼ରେ ପିଲା ଦୁଇଟିକୁ ଦେଖିଲେ । ସେ ସେମାନଙ୍କୁ କୃପ ଏବଂ କୃପୀ ନାମ ଦେଲେ ଏବଂ ପୋଷ୍ୟ ସନ୍ତାନ ରୂପେ ସେମାନଙ୍କୁ ତାଙ୍କ ପ୍ରାସାଦକୁ ଆଣିବାକୁ ସ୍ଥିର କଲେ । ପରେ ଶରଦ୍ୱାନ ଏ କଥା ଜାଣିବା ପରେ ରାଜାଙ୍କ ନିକଟକୁ ଆସି ସେମାନଙ୍କର ପରିଚୟ ଦେବା ସହିତ ସେମାନଙ୍କର ଜନ୍ମ ସଂସ୍କାର କରାଇ ବେଦ ଶିକ୍ଷା ମଧ୍ୟ ପ୍ରଦାନ କରିଥିଲେ । ପରବର୍ତ୍ତୀ ସମୟରେ କୃପାଚାର୍ଯ୍ୟ ହସ୍ତିନାପୁରର କୁଳଗୁରୁ ହୋଇଥିଲେ । ତାଙ୍କୁ ମଧ୍ୟ ଯୁବ ରାଜକୁମାରମାନଙ୍କୁ ଯୁଦ୍ଧ ବିଦ୍ୟା ଶିକ୍ଷା ଦେବା ଦାୟିତ୍ୱ ଦିଆଯାଇଥିଲା । ତାଙ୍କର ଯାଆଁଳା ଭଉଣୀ କୃପୀ ମହାରଥୀ ଦ୍ରୋଣଙ୍କୁ ବିବାହ କରିଥିଲେ । କୁରୁକ୍ଷେତ୍ର ଯୁଦ୍ଧ ପରେ ଯେଉଁ ତିନିଜଣ ମାତ୍ର ଜୀବିତ ରହିଥିଲେ, ତନ୍ମଧ୍ୟରୁ ଅନ୍ୟତମ ଥିଲେ କୃପାଚାର୍ଯ୍ୟ । ଏହା ପରେ ସେ ଅର୍ଜୁନଙ୍କ ନାତି ପରୀକ୍ଷିତଙ୍କ ଗୁରୁ ତଥା ପରାମର୍ଶଦାତା ଭାବରେ ନିଯୁକ୍ତ ହୋଇଥିଲେ । ଯୋଦ୍ଧା ଭାବରେ ହିନ୍ଦୁ ମହାକାବ୍ୟ ମହାଭାରତର ଉଦ୍ୟୋଗ ପର୍ବରେ ଭୀଷ୍ମ କୃପାଚାର୍ଯ୍ୟଙ୍କୁ ଜଣେ ଶକ୍ତିଶାଳୀ ମହାରଥୀ ଭାବରେ ପ୍ରଶଂଶା କରିଥିଲେ । ମହାଭାରତର ପୌରାଣିକ ଗାଥା ଅନୁସାରେ ଏକକାଳୀନ ଷାଠିଏ ହଜାର ଯୋଦ୍ଧାଙ୍କ ସହିତ ଲଢି଼ବାକୁ ସକ୍ଷମ ଏକ ଯୋଦ୍ଧା ଭାବରେ ତାଙ୍କୁ ବର୍ଣ୍ଣନା କରାଯାଇଛି । ସେ ମଧ୍ୟ ସମସ୍ତ ପ୍ରକାରର ଅସ୍ତ୍ରଶସ୍ତ୍ର ଚାଳନା ତଥା ଯୁଦ୍ଧ କୌଶଳରେ ପ୍ରବୀଣ ଥିଲେ ।
ଟିଙ୍ଗା ରାଜୁ ୨୦୨୩ ମସିହାରେ ଦୂରଦର୍ଶନରେ ମୁକ୍ତିଲାଭ କରିଥିବା ଏକ ଓଡ଼ିଆ କଥାଚିତ୍ର । ମାନସ ପଡ଼ିହାରୀ ଏହି କଥାଚିତ୍ରଟିର କାହାଣୀ, ଚିତ୍ରନାଟ୍ୟ ଓ ସଂଳାପ ରଚନା କରିଥିଲେ । ନିର୍ଦ୍ଦେଶକ ମୃତ୍ୟୁଞ୍ଜୟ ସାହୁ ଏହି କଥାଚିତ୍ରଟିର ପ୍ରଯୋଜନା କରିଥିଲେ ଏବଂ ନିର୍ଦ୍ଦେଶନା ଦେଇଥିଲେ । ସଙ୍ଗୀତକାର ବୈଦ୍ୟନାଥ ଦାଶ ଏହି କଥାଚିତ୍ରଟିର ସ୍ୱର ସଂଯୋଜନା କରିଥିଲେ । ଏହି କଥାଚିତ୍ରଟିର ମୁଖ୍ୟ ଭୂମିକାରେ ଅଭିନୟ କରିଥିଲେ ରାକେଶ ଦେଓ ଓ ଜସ୍ମିନ ରଥ । ପିୟାଲି ଦାଶ, ପୃଥ୍ୱୀରାଜ ନାୟକ, ଉଦିତ ଆଦି କଳାକାରମାନେ ଏହି କଥାଚିତ୍ରଟିର ବିଭିନ୍ନ ଭୂମିକାରେ ଅଭିନୟ କରିଥିଲେ । ଏହି କଥାଚିତ୍ରଟି ୫ ମାର୍ଚ୍ଚ ୨୦୨୩ରେ ତରଙ୍ଗ ଟିଭି ଓ ତରଙ୍ଗ ପ୍ଲସରେ ମୁକ୍ତିଲାଭ କରିଥିଲା । ଅଭିନୟ ରାକେଶ ଦେଓ ଜସ୍ମିନ ରଥ ପିୟାଲି ଦାଶ ପୃଥ୍ୱୀରାଜ ନାୟକ ଉଦିତ ଗୁରୁ କାହାଣୀ ଗୀତ ଏବଂ ସଙ୍ଗୀତ ଏହି କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ ବୈଦ୍ୟନାଥ ଦାଶ । ନିର୍ମଳ ନାୟକ, ଦେବୀଦତ୍ତ ମହାନ୍ତି ଆଦି ଗୀତିକାରମାନେ ଏହି କଥାଚିତ୍ରଟିରେ ଗୀତ ରଚନା କରିଥିଲେ । ସତ୍ୟଜିତ ପ୍ରଧାନ, ତାରିକ୍ ଅଜିଜ୍, ଅନ୍ତରା ଚକ୍ରବର୍ତ୍ତୀ, ସ୍ୱୟମ ପାଢ଼ୀ, ଶୀତଲ କବି ଆଦି କଣ୍ଠଶିଳ୍ପୀମାନେ ଏହି କଥାଚିତ୍ରଟିରେ କଣ୍ଠଦାନ କରିଥିଲେ ।
ଶାସନର ଉତ୍ଥାନ କାଳରେ ବୋଇତସବୁ ପୁରାତନ କଳିଙ୍ଗରେ ତିଆରି ବିଶାଳ ନାଆ ଓ ଜାହାଜକୁ ବୁଝାଇଥାଏ । କଳିଙ୍ଗର ସମୁଦ୍ରମୁଖୀ ଅଞ୍ଚଳ ଯଥା ଓଡ଼ିଶା ଓ ପଶ୍ଚିମ ବଙ୍ଗ ଓ ଆନ୍ଧ୍ର ପ୍ରଦେଶରେ ଅନେକ ପ୍ରମୁଖ ବନ୍ଦର ଥିବା ହେତୁ ସେଠାରେ ବୋଇତସବୁ ବ୍ୟବହାର କରାଯାଉଥିଲା । ପୁରାତନ ବଣିକମାନେ କଳିଙ୍ଗରୁ ଏହି ବୋଇତରେ ବାଲି, ଜାଭା, ସୁମାତ୍ରା, ବୋର୍ଣ୍ଣିଓ, ଶ୍ରୀଲଙ୍କା, ମାଲେସିଆ, ଭିଏତନାମ, ଥାଇଲାଣ୍ଡ, କାମ୍ବୋଡ଼ିଆ, ଫିଲିପାଇନ୍ସ ଓ ଚୀନ ଆଦି ଦୂର ଦେଶମାନଙ୍କୁ ବେପାର ବଣିଜ ଓ ସାଂସ୍କୃତିକ କାରବାର ପାଇଁ ଯାତ୍ରା କରୁଥିଲେ । ତିଆରି ସଂସ୍କୃତ  "ଯୁକ୍ତିକଳ୍ପତରୁ"  ଓ ଓଡ଼ିଆ ମାଦଳା ପାଞ୍ଜିରେ ବୋଇତ ତିଆରିର ପ୍ରଣାଳୀ ଓ ନିୟମ ଉଲ୍ଲେଖ । ଏଥିରେ ରାଜା ଭୋଜ ସ୍ଥାନୀୟ କାଠରୁ ବୋଇତ ତିଆରି କରୁଥିଲେ ବୋଲି ଉଲ୍ଲେଖ ରହିଛି । ଚିଲିକାରୁ ମିଳିଥିବା ବିଭିନ୍ନ କାଠକାମ ଯନ୍ତ୍ର ଓ ଅନ୍ୟାନ୍ୟ ବସ୍ତୁରୁ ପ୍ରମାଣ ମିଳେ ଯେ ନିକଟରେ ଥିବା ଗୋଳାବାଇଠାରେ ଏକ ବୋଇତ ତିଆରି କାରଖାନା ଥିଲା । ବର୍ଣ୍ଣନା ବଣଗଡ଼ ଓ ଚନ୍ଦ୍ରକେତୁଗଡ଼ରୁ ମିଳିଥିବା ଖ୍ରୀ.ପୂ. ୪୦୦-୧୦୦ ଭିତରର ପୋଡ଼ାମାଟି ମୋହରରୁ ଜଣାପଡ଼େ ଯେ ବୋଇତରେ ମକା ଆଦି ଶସ୍ୟ ବୋଝେଇ ହୋଇ ସମୁଦ୍ରରେ ଯାଉଥିଲା । ବୋଇତଗୁଡ଼ିକର ଗୋଟିଏ ମାସୁଲ ଓ ଏକ ଚାରିକୋଣିଆ ପାଲ ରହୁଥିଲା । ଓଡ଼ିଶାରେ ପ୍ରଥମ ବୋଇତର ଚିତ୍ର ଏକ ମୂର୍ତ୍ତିରେ ଖୋଦିତ ଦୁଇଟି ଜାହାଜ । ଏହା ଭୁବନେଶ୍ୱରର ବ୍ରହ୍ମେଶ୍ୱର ମନ୍ଦିରରୁ ମିଳିବା ପରେ ଓଡ଼ିଶା ରାଜ୍ୟ ସଂଗ୍ରହାଳୟରେ ସଂରକ୍ଷିତ ହୋଇରହିଛି । ପ୍ରଥମ ବୋଇତଟିର ଆଗ ଭାଗରେ ଛିଡ଼ାହୋଇଥିବା ହାତୀ ଥିଲା ବେଳେ ମଝିରେ ଦୁଇଜଣ ଲୋକ ବସିଛନ୍ତି ଓ ତାଙ୍କ ଭିତରୁ ଜଣେ ନାବିକ ମଙ୍ଗ ଧରି ବୋଇତଟିକୁ ଚଳାଉଛନ୍ତି । ଭୁବନେଶ୍ୱରର ଏକ ଦେଉଳର ଉପରିଭାଗ ଓଲଟା ବୋଇତସମ ହୋଇଥିବାରୁ ଏହାର ନାମ ବଇତାଳ ଦେଉଳ । ଲିଙ୍ଗରାଜ ମନ୍ଦିରରେ ଥିବା ୧୧ଶ ଖୀଷ୍ଟାବ୍ଦର ଏକ ମୂର୍ତ୍ତିରେ ନାରୀଜଣେ ବୋଇତଟି ଚଳାଉଥିବା ଖୋଦିତ । କୋଣାର୍କରେ ୧୩ଶ ଶତାବ୍ଦୀର ଏକ ମୂର୍ତ୍ତିରେ ବୋଇତଟିଏ ଚାରିଜଣ ନାବିକଙ୍କ ଦେଇ ଚାଳିତ ହେବା ଦେଖିବାକୁ ମିଳେ । ଏହି ବୋଇତରେ ମଝିଭାଗରେ ଏକ ଛୋଟ କୋଠରୀ ଭିତରେ ଧନୁଶର ଧରି ବସିଥିବାର ଦେଖିବାକୁ ମିଳେ । କୋଣାର୍କ ମନ୍ଦିରରେ ଥିବା ଏକ ବୋଇତରେ କଳିଙ୍ଗ ସହ ଆଫ୍ରିକାର ବାଣିଜ୍ୟିକ କାରବାର ବାବଦରେ ଜଣାଉଥିବା ଜିରାଫଟିଏ ଖୋଦିତ । ବାଲି ଯାତ୍ରା ପିଲାମାନଙ୍କ ଖେଳନା ଭାବେ ଛୋଟ ବୋଇତସବୁ ଓଡ଼ିଶାରେ ଓ ମୁଖ୍ୟତ କଟକରେ ପାଳିତ ମେଳା ବାଲିଯାତ୍ରାରେ ଦେଖିବାକୁ ମିଳିଥାଏ । ବାଲିଯାତ୍ରାର ଅର୍ଥ ବାଲି ଦ୍ୱୀପକୁ ଯାତ୍ରା । ଏହା ବାଲି ସହ ପୁରାତନ ବେପାର ବଣିଜ କାରବାରକୁ ସୂଚାଇଥାଏ । ଏହି ମେଳାରେ ପୁରୁଷ, ମହିଳା ଓ ଶିଶୁଗଣ ନୂଆ ପାରମ୍ପରିକ ଲୁଗା ପିନ୍ଧି କଦଳୀ ପାଟୁକା ତିଆରି ଛୋଟ ଡଙ୍ଗାରେ ଦୀପ ଜଳାଇ ଗାଡ଼ିଆ ଆଦିରେ ଭସାଇଥାଆନ୍ତି । ଏହି ଦିନ ସାଙ୍କେତିକ ଭାବେ ସାଧବମାନଙ୍କୁ ପାଛୋଟିବା ଲାଗି  "ବୋଇତ ବନ୍ଦାଣ"  ପାଳନ କରାଯାଇଥାଏ । ଏହା ବାଲିର  "ମାସକପାନ କେ ଟୁକଡ଼"  ପର୍ବ ଓ ଥାଇଲାଣ୍ଡର  "ଲୋଇ କରାଥଙ୍ଗ"  ପର୍ବ ସହ ସମାନ । ଏ ସମସ୍ତ ପର୍ବ ବର୍ଷର ଏକା ସମୟରେ ପାଳିତ ହୁଏ ଓ ପାରମ୍ପାରିକ ବୋଇତର ଅବିକଳ ଛୋଟ ସାଙ୍କେତିକ ଡଙ୍ଗା ଭସାଯାଇଥାଏ ।
ରାଜସ୍ଥାନ ଭାରତର ଉତ୍ତର-ପଶ୍ଚିମ ଭାଗରେ ଅବସ୍ଥିତ ଏକ ରାଜ୍ୟ  ଜୟପୁର ସହର ଏହାର ରାଜଧାନୀ । ଭୂଗୋଳ ରାଜସ୍ଥାନରେ ଥର ମରୁଭୂମି ଏବଂ ଆରବଳୀ ପାହାଡ ଅବସ୍ଥିତ ଅଛି।
କୃପାସାଗର ସାହୁ  (ଜନ୍ମ: ୧୬ ଜୁଲାଇ ୧୯୫୨) ଓଡ଼ିଶା ସାହିତ୍ୟ ଏକାଡେମୀ ପୁରସ୍କାରପ୍ରାପ୍ତ ସାହିତ୍ୟିକ  । କବିତାରୁ ଆରମ୍ଭ ହୋଇଥିବା ତାଙ୍କ ସାହିତ୍ୟ ସର୍ଜନା କ୍ରମେ ଗଳ୍ପ, ଉପନ୍ୟାସ ଭଳି ସାହିତ୍ୟର ଅନ୍ୟ ବିଧାକୁ ବ୍ୟାପିଛି । ସେ ଉତ୍କଳ ବିଶ୍ୱବିଦ୍ୟାଳୟରୁ ସ୍ନାତକୋତ୍ତର ପାଠ ପଢ଼ିଥିଲେ । ରେଳବାଇରେ ଚାକିରି କରି ସେ ସେବାନିବୃତ ହୋଇସାରିଛନ୍ତି ।
କେର୍ଣ୍ଣିକ୍ଟେରସ ରୋଗରେ ଶିଶୁର ରକ୍ତରେ ବିଲିରୁବିନର ମାତ୍ରା ଅଧିକ ହେତୁ ମସ୍ତିଷ୍କର କ୍ଷତି ହୋଇଥାଏ । ପ୍ରାରମ୍ଭିକ ଲକ୍ଷଣଗୁଡ଼ିକରେ ଖୁଏଇବା ଅସୁବିଧା, କାର୍ଯ୍ୟକଳାପ ହ୍ରାସ, ଜଣ୍ଡିସ୍ ଏବଂ ବାନ୍ତି ହୋଇପାରେ । ରୋଗ ଜଟିଳ ହେଲେ ବାତ, ସେରେବ୍ରାଲ୍ ପାଲ୍‌ସି, ଶ୍ରବଣ ଶକ୍ତି ହ୍ରାସ, ଦୃଷ୍ଟି ଶକ୍ତି ସମସ୍ୟା, ଦାନ୍ତରେ ସମସ୍ୟା ଏବଂ ବୌଦ୍ଧିକ ଅକ୍ଷମତା ହୋଇପାରେ । ବିପଦ କାରକଗୁଡ଼ିକ ମଧ୍ୟରେ ଅବଧିପୂର୍ବ ପ୍ରସବ, ଗାଢ଼ ଚର୍ମ, ଜନ୍ମ ସମୟରେ କ୍ଷତ ଚିହ୍ନ, ଆରଏଚ ରୋଗ, ସ୍ୱଳ୍ପ ଖାଇବା ଏବଂ କେତେକ ଜେନେଟିକ୍ ଅବସ୍ଥା ହୋଇପାରେ । ଅନ୍ୟାନ୍ୟ ବିପଦ ମଧ୍ୟରେ କମ୍ ଆଲବୁମିନ, ସେପସିସ ଏବଂ ସେଫଟ୍ରାଇଆକ୍ସୋନ ଏବଂ ଆସ୍ପିରିନ୍ ପରି କେତେକ ଔଷଧର ବ୍ୟବହାର ଯୋଗୁ ହୋଇପାରେ । ଅନ୍ତର୍ନିହିତ କାର୍ଯ୍ୟଶୈଳୀରେ କେନ୍ଦ୍ରୀୟ ସ୍ନାୟୁ ପ୍ରଣାଳୀରେ ପ୍ରବେଶ କରୁଥିବା ବିଲିରୁବିନ, ମସ୍ତିଷ୍କ କୋଷଗୁଡ଼ିକୁ ବିଷାକ୍ତ କରିଥାଏ । ଲକ୍ଷଣ ଉପରେ ଆଧାର କରି ରୋଗ ନିର୍ଣ୍ଣୟ କରାଯାଏ; ତଥାପି, କେବଳ ଶବ ବ୍ୟବଚ୍ଛେଦ ସମୟରେ ନିଶ୍ଚିତ କରାଯାଇପାରିବ । ପ୍ରତିରୋଧରେ ନବଜାତ କାମଳ ନିମନ୍ତେ ହାଲୁକା ଥେରାପି, ଅଧିକ ଦୁଗ୍ଧ ଗ୍ରହଣ, ଏବଂ ବେଳେବେଳେ ବିନିମୟ ଟ୍ରାନ୍ସଫ୍ୟୁଜନ୍ ଚିକିତ୍ସା କରାଯାଏ । ଥରେ କ୍ଷତି ଘଟିବା ପରେ ଏହା ନିମନ୍ତେ କୌଣସି ନିର୍ଦ୍ଦିଷ୍ଟ ଚିକିତ୍ସା ନାହିଁ । ଏହି ପରିପ୍ରେକ୍ଷୀରେ ଲକ୍ଷଣଗତ ଏବଂ ସହାୟକ ଯତ୍ନ ଆବଶ୍ୟକ ହୁଏ । ଜଟିଳତା ଗୁଡ଼ିକ ପ୍ରାୟ ସ୍ଥାୟୀ ହୋଇଯାଏ । ବିକାଶଶୀଳ ଦେଶମାନଙ୍କରେ ପ୍ରାୟ ୧୫% ନବଜାତ ଶିଶୁଙ୍କର କେର୍ଣ୍ଣିକ୍ଟେରସ ଯୋଗୁ ମୃତ୍ୟୁ ହୋଇଥାଏ । କେର୍ଣ୍ଣିକ୍ଟେରସ ରୋଗ କ୍ୱଚିତ ହୁଏ, ୧୦୦,୦୦୦ ନବଜାତ ଶିଶୁଙ୍କ ମଧ୍ୟରୁ ପ୍ରାୟ ୦.୨ରୁ ୨.୭ ଜଣକୁ ପ୍ରଭାବିତ କରିଥାଏ । ନାରୀମାନଙ୍କ ଅପେକ୍ଷା ପୁରୁଷମାନେ ଅଧିକ ପ୍ରଭାବିତ ହୁଅନ୍ତି । ଯୁକ୍ତରାଷ୍ଟ୍ରରେ କଳା ଶିଶୁମାନେ ଧଳା ଅପେକ୍ଷା ଅଧିକ ପ୍ରଭାବିତ ହୁଅନ୍ତି । ଏହି ଅବସ୍ଥା ୧୯୦୪ ମସିହାରେ ଖ୍ରୀଷ୍ଟିଆନ ଜର୍ଜ ସ୍ମୋର୍ଲଙ୍କଦ୍ୱାରା ନାମିତ ହୋଇଥିଲା, ଯଦିଓ ଏହା ପୂର୍ବରୁ ୧୮୭୫ ମସିହାରେ ଜୋହାନ୍ସ ଅର୍ଥଙ୍କଦ୍ୱାରା ବର୍ଣ୍ଣନା କରାଯାଇଥିଲା ।
ରୋଶନୀ ନାଦର ମାଲହୋତ୍ରା  (ଜନ୍ମ ୧୯୮୨) ଜଣେ ଭାରତୀୟ କୋଟିପତି ବ୍ୟବସାୟୀ ତଥା ଏଚସିଏଲ ‍  ଟେକ୍ନୋଲୋଜିର ଚେୟାରମ୍ୟାନ୍ ଅଟନ୍ତି  । ସେ ହେଉଛନ୍ତି ପ୍ରଥମ ମହିଳା ଯିଏକି ଭାରତରେ ଏକ ତାଲିକାଭୁକ୍ତ ଆଇଟି କମ୍ପାନୀର ନେତୃତ୍ୱ ନେଇଛନ୍ତି । ସେ ଏଚସିଏଲ ଗ୍ରୁପର ପ୍ରତିଷ୍ଠାତା ତଥା କୋଟିପତି ବ୍ୟବସାୟୀ ଶିବ ନାଦରଙ୍କର ଏକମାତ୍ର ସନ୍ତାନ ଅଟନ୍ତି । ୨୦୧୯ ମସିହାରେ, ସେ ଫୋର୍ବସ୍ ୱାର୍ଲ୍ଡର ୧୦୦ ଜଣ ପ୍ରଭାବଶାଳୀ ମହିଳାମାନଙ୍କ ତାଲିକାରେ ୫୪ତମ ସ୍ଥାନରେ ଥିଲେ । ୨୦୨୩ ମସିହାରେ, ରୋଶନୀ ଫୋର୍ବସ୍ ୱାର୍ଲ୍ଡର ୧୦୦ ଜଣ ଶକ୍ତିଶାଳୀ ମହିଳାମାନଙ୍କ ତାଲିକାରେ ୬୦ତମ ସ୍ଥାନ ଅଧିକାର କରିଛନ୍ତି । ପ୍ରାରମ୍ଭ ଜୀବନ ରୋଶନୀ ନାଦର ଦିଲ୍ଲୀରେ ବଢ଼ିଥିଲେ । ସେ ବସନ୍ତ ଭ୍ୟାଲି ସ୍କୁଲରେ ଅଧ୍ୟୟନ କରିଥିଲେ ଏବଂ ରେଡି଼ଓ/ ଟିଭି/ ଚଳଚ୍ଚିତ୍ର ଉପରେ ଧ୍ୟାନ ଦେଇ ଉତ୍ତର-ପଶ୍ଚିମ ବିଶ୍ୱବିଦ୍ୟାଳୟରୁ କମ୍ୟୁନିକେଶନରେ ସ୍ନାତକ ହାସଲ କରିଥିଲେ । ସେ କେଲୋଗ ସ୍କୁଲ ଅଫ୍ ମ୍ୟାନେଜମେଣ୍ଟରୁ ଏମବିଏ କରିଥିଲେ । ବୃତ୍ତି ସେ ଏଚସିଏଲରେ ଯୋଗଦେବା ପୂର୍ବରୁ ନିର୍ମାତା ଭାବରେ ବିଭିନ୍ନ କମ୍ପାନୀରେ କାର୍ଯ୍ୟ କରିଥିଲେ । ରେ ଯୋଗଦେବାର ଏକ ବର୍ଷ ମଧ୍ୟରେ ସେ ନିଗମର କାର୍ଯ୍ୟନିର୍ବାହୀ ନିର୍ଦ୍ଦେଶକ ତଥା ସିଇଓ ଭାବରେ ଉନ୍ନୀତ ହୋଇଥିଲେ । ପରବର୍ତ୍ତୀ ସମୟରେ ତାଙ୍କ ପିତା ଶିବ ନାଦର ପଦ ଛାଡି଼ବା ପରେ ସେ ଏଚସିଏଲ ଟେକ୍ନୋଲୋଜିର ଚେୟାରମ୍ୟାନ୍ ହୋଇଥିଲେ । ବ୍ୟକ୍ତିଗତ ଜୀବନ ରୋଶନୀ ଜଣେ ତାଲିମପ୍ରାପ୍ତ ଶାସ୍ତ୍ରୀୟ ସଙ୍ଗୀତଜ୍ଞ ଅଟନ୍ତି । ୨୦୧୦ ମସିହାରେ, ସେ ଏଚସିଏଲ ସ୍ୱାସ୍ଥ୍ୟସେବାର ଉପାଧ୍ୟକ୍ଷ ଶିଖର ମଲହୋତ୍ରାଙ୍କୁ ବିବାହ କରିଥିଲେ । ସେମାନଙ୍କର ଦୁଇଟି ପୁଅ ଅଛନ୍ତି ।
ପାରାଭୁର ରେଳ ଷ୍ଟେସନ ( : ) ଭାରତୀୟ ରାଜ୍ୟ କେରଲର ପାରାଭୁର ସହରରେ ଅବସ୍ଥିତ  । ଦକ୍ଷିଣ ରେଳବାଇର ଥିରୁଭାନ୍ନାଥପୁରମ ଡିଭିଜନ ଅଧୀନରେ ଏହା ରହିଛି । ଏହା ଏକ  " "  ଶ୍ରେଣୀୟ ଷ୍ଟେସନ । ରାଜ୍ୟ ତଥା ଦେଶର ବିଭିନ୍ନ ସହର ସହ ଏହା ସଂଯୋଗ କରିଥାଏ । ଏଠାରୁ କୋଲଲାମ , ତ୍ରିଭାନ୍ଦ୍ରମ, କଲିକତ , ମୁମ୍ବାଇ , ଚେନ୍ନଇ ମଦୁରାଇ , କନ୍ୟାକୁମାରୀ ଆଦି ଅଞ୍ଚଳକୁ ଟ୍ରେନ ରହିଛି । ସହର ନିକଟରେ ଥିବାରୁ ଏହା ଯାତ୍ରୀ ମାନଙ୍କ ପାଇଁ ଖୁବ ସୁବିଧା ଜନକ । ଇତିହାସ 1918 ମସିହାରେ ମାଦ୍ରାସ-କୁଇଲନ ଲାଇନ ରାଜକୀୟ ରାଜ୍ୟ ତ୍ରଭଙ୍କୋରେ ଯାଏ ପରିବର୍ଧିତ ହେଲା ପରେ ପାରାଭୁର ଷ୍ଟେସନ ସ୍ଥାପିତ ହେଇଥିଲା । କୋଲଲାମ ଓ ତ୍ରିଭାନ୍ଦ୍ରମ ମଧ୍ୟରେ ଏହା ମୁଖ୍ୟ ଷ୍ଟେସନ । ସମସ୍ତ ମୁଖ୍ୟ ଟ୍ରେନ ଏଠାରେ ରହଣି କରିଥାଏ । ପାରାଭୁରଠାରେ ବାର୍ଷିକ ଆୟ ଏଠାରେ ନୂତନ ଟ୍ରେନ ଚଳାଚଳ ଫଳରେ ଆଯରେ 40 % ବୃଦ୍ଧି ଘଟିଛି । ରେଳ ସେବା ସବୁ ଏକ୍ସପ୍ରେସ କେତେତି ମୁଖ୍ୟ ଟ୍ରେନ ପାସେଞ୍ଜର ଏହା ଏକ ଆଦର୍ଶ ରେଳ ଷ୍ଟେସନ । ନିକଟରେ ଆହୁରି ଅଧିକ ଟ୍ରେନର ରହଣି ଏଠାରେ ହେବାର ସମ୍ଭାବନା ରହିଛି ।
ପ୍ରକାଶ ଚନ୍ଦ୍ର ମାଝି  (ଜନ୍ମ: ୧୫ ଜୁଲାଇ ୧୯୮୪) ଜଣେ ଓଡ଼ିଆ ରାଜନୀତିଜ୍ଞ  । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଛନ୍ତି । ୨୦୧୯ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେ ଝରିଗାଁ ବିଧାନ ସଭା ନିର୍ବାଚନ ମଣ୍ଡଳୀରୁ ୧୬ଶ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଜନ୍ମ, ପରିବାର ଓ ଶିକ୍ଷା ପ୍ରକାଶ ଚନ୍ଦ୍ର ମାଝି ୧୯୮୪ ମସିହାର ଜୁଲାଇ ୧୫ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ଜାବେଦ ମାଝି ଓ ପତ୍ନୀଙ୍କ ନାମ ମୁକ୍ତା ମାଝି । ରାଜନୈତିକ ଜୀବନ ପ୍ରକାଶ ଚନ୍ଦ୍ର ମାଝି ଓଡ଼ିଶା ରାଜନୀତିରେ ବିଜୁ ଜନତା ଦଳର କର୍ମୀ ଭାବରେ କାର୍ଯ୍ୟ କରୁଛନ୍ତି । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ କାର୍ଯ୍ୟ କରିଛନ୍ତି ।
ଚିତ୍ତରଞ୍ଜନ ନାଏକ  (ମୃତ୍ୟୁ: ୩୦ ମଇ ୧୯୮୮) ଜଣେ ଓଡ଼ିଆ ରାଜନୀତିଜ୍ଞ ଥିଲେ  । ସେ ଓଡ଼ିଶା ରାଜନୀତିରେ ଭାରତୀୟ ଜାତୀୟ କଂଗ୍ରେସର କର୍ମକର୍ତ୍ତା ଭାବରେ କାର୍ଯ୍ୟ କରୁଥିଲେ । ଚିତ୍ତରଞ୍ଜନ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଥିଲେ । ୧୯୬୧ ମସିହାରେ ଓଡ଼ିଶାରେ ହୋଇଥିବା ପ୍ରଥମ ବିଧାନ ସଭା ନିର୍ବାଚନରେ ସେ ବିଞ୍ଝାରପୁର ବିଧାନ ସଭା ନିର୍ବାଚନ ମଣ୍ଡଳୀରୁ ୩ୟ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ରାଜନୈତିକ ଜୀବନ ଚିତ୍ତରଞ୍ଜନ ନାଏକ ଓଡ଼ିଶା ରାଜନୀତିରେ ଭାରତୀୟ ଜାତୀୟ କଂଗ୍ରେସର କର୍ମକର୍ତ୍ତା ଭାବରେ କାର୍ଯ୍ୟ କରୁଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ କାର୍ଯ୍ୟ କରିଥିଲେ । ମୃତ୍ୟୁ ଚିତ୍ତରଞ୍ଜନ ନାଏକ ୧୯୮୮ ମସିହାର ମଇ ମାସ ୩୦ ତାରିଖରେ ମୃତ୍ୟୁବରଣ କରିଥିଲେ । ୧୯୮୮ ମସିହାର ସେପ୍ଟେମ୍ବର ମାସ ୨୮ ତାରିଖରେ ତାଙ୍କ ପାଇଁ ବିଧାନ ସଭା ଗୃହରେ ଶୋକ ପାଳନ କରାଯାଇଥିଲା ।
ଚକ୍ଷୁବନ୍ଧନ, ୨୦୨୧ ମସିହାରେ ମୁକ୍ତିଲାଭ କରିଥିବା ଏକ ଓଡ଼ିଆ କଥାଚିତ୍ର । ଏହି କଥାଚିତ୍ରଟିର ପ୍ରଯୋଜନା କରିଥିଲେ ତପନ କୁମାର ଦାସ । ଦିଲ୍ଲୀପ କୁମାର ଚୌଧୁରୀ ଏହି କଥାଚିତ୍ରଟିର କାହାଣୀ ରଚନା କରିଥିଲେ ଏବଂ ରାଜେନ୍ଦ୍ର ମହାନ୍ତ ଏହାର ନିର୍ଦ୍ଦେଶନା ଦେଇଥିଲେ । ସଙ୍ଗୀତକାର ଅଭିଜତ ମଜୁମଦାର ଏହି କଥାଚିତ୍ରଟିର ସ୍ୱର ସଂଯୋଜନା କରିଥିଲେ । ଏହି କଥାଚିତ୍ରଟିର ମୁଖ୍ୟ ଭୂମିକାରେ ଅଭିନୟ କରିଥିଲେ ଭୂମିକା ଦାଶ, ରାଜ ରାଜେଶ, ଇସାନି ସେନଗୁପ୍ତା ଓ ଋଷି । ଦିଲ୍ଲୀପ ଚୌଧୁରୀ, ପ୍ରଶାନ୍ତ ପାତ୍ର, ତିଳୋତ୍ତମା, ଦିଲ୍ଲୀପ ବଳବନ୍ତରାୟ, ବିନି ଚାଟାର୍ଜୀ, ସାଇ ପ୍ରକାଶ, କମଳାକାନ୍ତ ଆଦି କଳାକାରମାନେ ଏହି କଥାଚିତ୍ରଟିର ବିଭିନ୍ନ ଭୂମିକାରେ ଅଭିନୟ କରିଥିଲେ । ଏହି କଥାଚିତ୍ରଟି ଓଡ଼ିଆ ଓ ବଙ୍ଗଳା ଭାଷାରେ ମୁକ୍ତିଲାଭ କରିଥିଲା । ଅଭିନୟ ଭୂମିକା ଦାଶ ରାଜ ରାଜେଶ ପଣ୍ଡା ଇସାନି ସେନଗୁପ୍ତା ଋଷି ଦିଲ୍ଲୀପ ଚୌଧୁରୀ ପ୍ରଶାନ୍ତ ପାତ୍ର ତିଳୋତ୍ତମା ଦିଲ୍ଲୀପ ବଳବନ୍ତରାୟ ବିନି ଚାଟାର୍ଜୀ ସାଇ ପ୍ରକାଶ କମଳାକାନ୍ତ କାହାଣୀ ଗୀତ ଏବଂ ସଙ୍ଗୀତ ଏହି କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ ଅଭିଜିତ ମଜୁମଦାର । ଗୀତିକାର ନିର୍ମଳ ନାୟକ ଓ ରଜନୀ ଶତପଥୀ ଏହି କଥାଚିତ୍ରଟିର ଗୀତଗୁଡ଼ିକ ରଚନା କରିଥିଲେ । ବିଶ୍ୱଜିତ ମହାପାତ୍ର, ରତିକାନ୍ତ ଶତପଥୀ, ସୋହିନୀ ମିଶ୍ର ଆଦି କଣ୍ଠଶିଳ୍ପୀମାନେ ଏହି କଥାଚିତ୍ରଟିରେ କଣ୍ଠଦାନ କରିଥିଲେ ।
ଛାଞ୍ଚ: ଲାକ୍ଷ୍ୟାଦ୍ୱୀପ ସମୁଦ୍ର , ଏକ ସମୁଦ୍ର ଜଳର ଅଞ୍ଚଳ ଯାହା ଭାରତ  ( ଲକ୍ଷ୍ୟାଦ୍ୱୀପ ଦ୍ୱିପ ସମୂହ ସହ ), ଶ୍ରୀଲଙ୍କା ଓ ମାଲଦ୍ୱୀପ ତଟକୁ ଲାଗିଥିବା ଅଞ୍ଚଳକୁ ନେଇ ଅଛି  । ଏହା ଭାରତୀୟ ରାଜ୍ୟ କେରାଲାର ପଶ୍ଚିମ ଦିଗରେ ଅବସ୍ଥିତ । ଏହି ସମୁଦ୍ର ଜଳ ବର୍ଷସାରା ସ୍ତିର ଓ ଉଷ୍ମ ରହିଥାଏ ଏବଂ ଏହା ସାମୁଦ୍ରିକ ଜୈବ ସମ୍ପଦରେ ଭରପୁର ଥାଏ । ଗଲ୍ଫ ଅଫ ମାନ୍ନାର ଏହାର ଏକ ଅଂଶ ବିଶେଷ ଓ କେବଳ ଏହି ଗଲ୍ଫରେ 3,600 ପ୍ରକାର ସାମୁଦ୍ରିକ ଜୈବ ରହିଥିବାର ଜଣାଯାଏ। ଏହାର ଟଟବର୍ତୀ ଇଲାକାରେ ଅଞ୍ଚଳରେ ତ୍ରୀଭାନ୍ଦ୍ରମ, କୋଚି , କଲମ୍ବୋ , କୁଇଲନ , ମାଲେ ପାରି ମୁଖ୍ୟ ସହର ରହିଛି । ପରିବ୍ୟାପ୍ତି ଅନ୍ତର୍ଜାତିକ ହାଇଡ୍ରାଗ୍ରାଫିକ ସଂଗଠନ ଲାକ୍ଷ୍ୟାଦ୍ୱୀପ ସମୁଦ୍ରର ପରିସୀମାକୁ ଏହିପରି ବର୍ଣ୍ଣନା କରନ୍ତି , ପଶ୍ଚିମ ଦିଗରେ ଏହାର ଅବସ୍ଥିଟି  14 48  74 07    ଓ  13 42  72 10    ଜଳତତ୍ତ୍ୱ ଏଠାରେ ସମୁଦ୍ର ଜଳ ବର୍ଷ ସାରା ୨୬ ରୁ୨୮ ଡିଗ୍ରୀ ଯାଏ ରହିଥାଏ । ଶୀତକାଳୀନ ସମୟରେ ଏହା ସାମାନ୍ୟ କମ ହୋଇ ୨୫ ଡିଗ୍ରୀ ଯାଏ ଆସେ । ଲବଣାଂଶ ମଧ୍ୟ ଓ ଉତ୍ତରାଞ୍ଚଳରେ ସ୍ଥଳରେ ୩.୪ % ଥିବା ବେଳେ ଦକ୍ଷିଣାଞ୍ଚଳ ଏହା ୩.୫୫ % ରହିଥାଏ । ଏହାର ବେଳାଭୂମି ଅଞ୍ଚଳ ବାଲୁକାପୁର୍ଣ ଥିବାବେଳେ ଗଭୀର ଅଞ୍ଚଳ କର୍ଦମାକ୍ତ ରହେ । ଏହା ମଧ୍ୟରେ ବହୁ ସଂଖ୍ୟାରେ କୋରାଲ ରିଫ ଦେଖା ଯାଏ ।ଲାକ୍ଷ୍ୟାଦ୍ୱୀପ ଦ୍ୱୀପପୁଞ୍ଜ ଅଞ୍ଚଳରେ ୧୦୫ ପ୍ରକାରର କୋରାଲ ପ୍ରଜାତି ଦେଖାଯାଏ । . ଜଳବାୟୁ ଏବଂ ମନୁଷ୍ୟ ଗତିବିଧି ଗଲ୍ଫ ଅଫ ମାନ୍ନାର ମୁକ୍ତା ଆହରଣ ପାଇଁ ବିଖ୍ୟାତ । ଏଠାରେ ଏବଂ ପ୍ରଜାତିର ମୁକ୍ତା ବିଗତ ୨୦୦୦ ବର୍ଷ ଧରି ମିଳୁଥିବା ଉଲ୍ଲେଖ ରହିଛି ।  23 79  ଲେଖାରେ ଏଠାକାର ମୁକ୍ତକୁ ସବୁଠାରୁ ଉତ୍ତମ ଓ ପର୍ଯ୍ୟାପ୍ତ ବୋଲି କୁହାଯାଇଛି । ବର୍ତ୍ତମାନ ବିଶ୍ୱର ବିଭିନ୍ନ ଅଞ୍ଚଳରେ ପ୍ରକୃତିକ ମୁକ୍ତା ଆହରଣ ବ୍ୟୟବହୁଳତା ଯୋଗୁ ଏହା ବନ୍ଧ ହେଇ ଯାଇଥିବା ବେଳେ ମାନ୍ନାରରେ ଏହାର ଆହରଣ ତଥାପି ସମ୍ଭବ ହେଇଆସୁଛି । ଏଠାରୁ ବହୁଳ ପରିମାଣରେ ଶଙ୍ଖ ମଧ୍ୟ ଆହରଣ ହେଇଥାଏ । ଏହି ଅଞ୍ଚଳରେ ବହୁଳ ପରିମାଣର ମାଛ ଧରା ଯାଇଥାଏ । ଏଠାରେ ବାର୍ଷିକ ୨,୦୦୦ରୁ ୫,୦୦୦ ଟନ ମାଛ ଧରାଯାଇଥାଏ । ଏହା ମଧ୍ୟରେ ଟୁନା , ଶାର୍କ , ଅଚେଲାଟା ,ଚିଙ୍ଗୁଡି ଆଦି ପ୍ରଧାନ ।
ନାଗାବଳୀ ନଦୀ  ତେଲୁଗୁ ଭାଷା:         ଦକ୍ଷିଣ ଓଡ଼ିଶା ତଥା ଉତ୍ତର-ପୂର୍ବ ଆନ୍ଧ୍ର ପ୍ରଦେଶରେ ପ୍ରବାହିତ ଏକ ପ୍ରମୁଖ ନଦୀ ଅଟେ । ଏହି ନଦୀର ଅନ୍ୟ ଏକ ନାମ ହେଉଛି ଲାଙ୍ଗୁଲ୍ୟ । ଉତ୍ପତ୍ତି କଳାହାଣ୍ଡି ଜିଲ୍ଲାର ଲାଖବାହାଲ ନିକଟସ୍ଥ ଏକ ପାହାଡ଼ରୁ ପ୍ରାୟ ୧୩୦୦ ମିଟଋ ଉଚ୍ଚତାରୁ ଉତ୍ପତ୍ତି ହୋଇ ନଦୀଟି ରାୟଗଡ଼ା ଜିଲ୍ଲା, କୋରାପୁଟ ଜିଲ୍ଲା ଓ କଳାହାଣ୍ଡି ଜିଲ୍ଲାରେ ପ୍ରବାହିତ ହୋଇ ଆନ୍ଧ୍ରର କଲେଇପାଲ୍ଲୀ ନିକଟରେ ବଙ୍ଗୋପସାଗରରେ ପଡ଼ିଅଛି । ସମୁଦାୟ ୨୫୬ କି.ମି. ଦୈର୍ଘ୍ୟ ବିଶିଷ୍ଟ ଏହି ନଦୀର ୧୬୧ କି.ମି. ଅଂଶ ଓଡ଼ିଶାରେ ପ୍ରବାହିତ । ଅବଶିଷ୍ଟ ଅଂଶ ଆନ୍ଧ୍ର ପ୍ରଦେଶରେ ପ୍ରବାହିତ । ନଦୀଟିର ଭୌଗୋଳିକ ଅବସ୍ଥିତି ହେଉଛି- ଦ୍ରାଘିମା ୧୮  ୧୦ ରୁ ୧୯  ୪୪  ଉତ୍ତର ଏବଂ ଅକ୍ଷାଂଶ ୮୨  ୫୩ ରୁ ୮୪  ୦୫  ପୂର୍ବ । ଏହାର ଏକ ମୁଖ୍ୟ ଉପନଦୀ ଝଞ୍ଜାବତୀ ରାୟଗଡ଼ା ନିକଟରେ ଏହି ନଦୀରେ ମିଶିଅଛି । ଅନ୍ୟାନ୍ୟ ଉପନଦୀମାନେ ହେଲେ ବେଗବତୀ, ସୁବର୍ଣ୍ଣମୁଖି, ଶିରୀକୋଣା ଇତ୍ୟାଦି । ଆନ୍ଧ୍ର ପ୍ରଦେଶରେ ପ୍ରାୟ ୯୫ କି.ମି. ପ୍ରବାହିତ ହେବା ପରେ ଏହା ବଙ୍ଗୋପସାଗରରେ ମିଶିଅଛି । ଏହାର ଉତ୍ତରରେ ବଂଶଧାରା ନଦୀ, ଦକ୍ଷିଣରେ ଚମ୍ପାବତୀ ନଦୀ, ପୂର୍ବରେ ବଙ୍ଗୋପସାଗର ଏବଂ ପଶ୍ଚିମରେ ଗୋଦାବରୀ ନଦୀ ପ୍ରବାହିତ । ଓଡ଼ିଶା ଏବଂ ଆନ୍ଧ୍ରପ୍ରଦେଶ ମଧ୍ୟରେ ହୋଇଥିବା ଆନ୍ତଃରାଜ୍ୟ ଚୁକ୍ତିନାମା ଅନୁଯାୟୀ ଓଡ଼ିଶା 556 3 (20 ) ପର୍ଯ୍ୟନ୍ତ ନାଗାବଳୀର ଜଳ ବ୍ୟବହାର କରିପାରିବ; ଯଦିଓ ବର୍ତ୍ତମାନ ବ୍ୟବହୃତ ଜଳ ତାଠାରୁ କମ୍  । ଉପକୂଳ ଅଞ୍ଚଳ ଏହି ନଦୀର କୂଳରେ ଅବସ୍ଥିତ ସହରମାନଙ୍କ ମଧ୍ୟରେ ରାୟଗଡ଼ା, ଜେ.କେ.ପୁର ଓ ଶ୍ରୀକାକୁଲମ ଅନ୍ୟତମ । ଏକ ପ୍ରକାଶିତ ରିପୋର୍ଟ ଅନୁସାରେ, ଜେ.କେ. କାଗଜ କଳରୁ ନିଷ୍କାସିତ ରାସାୟନିକ ଆବର୍ଜନାଦ୍ୱାରା ନାଗାବଳୀ ଜଳରେ ପ୍ରଦୂଷଣର ମାତ୍ରା ବୃଦ୍ଧି ହେଉଛି । ରାୟଗଡ଼ା ନିକଟରେ ନାଗାବଳୀର ଗତିପଥରେ ହାତୀପଥର ଏକଦା ଏକ ଦର୍ଶନୀୟ ସ୍ଥାନ ଥିଲା ।
କାଲସିପୋଟ୍ରିଓଲ, ଯାହାକି କାଲସିପୋଟ୍ରିଏନ ଭାବରେ ମଧ୍ୟ ଜଣାଶୁଣା, ସୋରିଆସିସ ରୋଗର ଚିକିତ୍ସା ପାଇଁ ବ୍ୟବହୃତ ହେଉଥିବା ଏକ ଔଷଧ । ଏହା ଚର୍ମରେ ପ୍ରୟୋଗ କରାଯାଏ । ଏହା ବିଟାମେଥାଜୋନ ସହିତ ମିଳିତ ଭାବରେ ମଧ୍ୟ ଉପଲବ୍ଧ ହୁଏ । ସାଧାରଣ ପାର୍ଶ୍ୱ ପ୍ରତିକ୍ରିୟାରେ ଚର୍ମର ଉତ୍ତେଜନା, କୁଣ୍ଡେଇ ହେବା ଏବଂ ସୋରିଆସିସ ରୋଗ ଖରାପ ଦିଗକୁ ଯିବା ସମ୍ଭାବନା ଥାଏ । ଅନ୍ୟ ପାର୍ଶ୍ୱ ପ୍ରତିକ୍ରିୟାରେ ଅଲ୍ଟ୍ରାଭାୟୋଲେଟ ବିକିରଣ ଏବଂ ଉଚ୍ଚ କ୍ୟାଲସିୟମ ପ୍ରତି ସମ୍ବେଦନଶୀଳତା ହୋଇପାରେ । ଗର୍ଭାବସ୍ଥାରେ ସୁରକ୍ଷା ଅସ୍ପଷ୍ଟ ଅଟେ। ଏହା ଭିଟାମିନ୍ ଡିର ଅନ୍ୟ ଏକ ରୂପ କାଲସିଟ୍ରିଓଲର ଏକ ଉତ୍ପାଦନ । କାଲସିପୋଟ୍ରିଓଲ ୧୯୮୫ରେ ପ୍ୟାଟେଣ୍ଟ୍ ହୋଇଥିଲା ଏବଂ 1୧୯୯୧ରେ ଚିକିତ୍ସା ବ୍ୟବହାର ପାଇଁ ଅନୁମୋଦିତ ହୋଇଥିଲା । ଏହା ଏକ ସାଧାରଣ ଔଷଧ ଭାବରେ ଉପଲବ୍ଧ  ଯୁକ୍ତରାଷ୍ଟ୍ରରେ ୨୦୨୧ ସୁଦ୍ଧା ୬୦ ଗ୍ରାମ ଔଷଧର ମୂଲ୍ୟ ପ୍ରାୟ ୭୦ ଡଲାର ଅଟେ ।
ଓଲିସେରିଡାଇନ  ( ଇଂରାଜୀ ଭାଷାରେ ), ଓଲିନଭିକ୍ ଏକ ବେପାର ନାମ, ହେଉଛି ଏକ ଓପିଓଏଡ୍ ବ ଅଫିମ ସମ୍ପର୍କୀୟ ଔଷଧ ଯାହା ମଧ୍ୟମରୁ ତୀବ୍ର ଯନ୍ତ୍ରଣାର ଉପଶମ ପାଇଁ ବ୍ୟବହୃତ ହୁଏ  । ପାର୍ଶ୍ୱ ପ୍ରତିକ୍ରିୟାର ବିପଦ ହେତୁ, ଯେତେବେଳେ ଅନ୍ୟ ବିକଳ୍ପ ସମ୍ଭବ ନୁହେଁ ସେତେବବେଳେ ଏହା କେବଳ ବ୍ୟବହାର କରାଯିବା ଉଚିତ । ଏହା ଏକ ଶିରାରେ ଇଞ୍ଜେକସନ ଆକାରରେ ଦିଆଯାଏ  ସାଧାରଣ ପାର୍ଶ୍ୱ ପ୍ରତିକ୍ରିୟାରେ ବାନ୍ତି, ମୁଣ୍ଡ ବୁଲାଇବା, ମୁଣ୍ଡବିନ୍ଧା, କୋଷ୍ଠକାଠିନ୍ୟ, ଗଲୁ ହୋଇପାରେ । ଅନ୍ୟାନ୍ୟ ପାର୍ଶ୍ୱ ପ୍ରତିକ୍ରିୟାରେ ଅପବ୍ୟବହାର, କ୍ୟୁଟି   ବିସ୍ତାର, ଶ୍ୱାସକ୍ରିୟା ଅବସାଦ, ନିମ୍ନ ରକ୍ତଚାପ, ସେରୋଟୋନିନ୍ ସିଣ୍ଡ୍ରୋମ ଏବଂ ଶାନ୍ତକରଣ ହୋଇପାରେ । ଏହା ବେଞ୍ଜୋଡାଏଜେପିନ ଏବଂ ମଦ୍ୟପାନ ସହିତ ପାରସ୍ପରିକ ପ୍ରତିକ୍ରିୟା କରିଥାଏ  ଗର୍ଭାବସ୍ଥାରେ ବ୍ୟବହାର କରିବା ଫଳରେ ନବଜାତକ ଓପିଅଏଡ ପ୍ରତ୍ୟାହାର ସିଣ୍ଡ୍ରୋମ ହୋଇପାରେ । ୨୦୨୦ ମସିହାରେ ଯୁକ୍ତରାଷ୍ଟ୍ରରେ ଚିକିତ୍ସା କ୍ଷେତ୍ରରେ ବ୍ୟବହାର ପାଇଁ ଓଲିସେରିଡାଇନ ଅନୁମୋଦିତ ହୋଇଥିଲା । ଯୁକ୍ତରାଷ୍ଟ୍ରରେ ୨୦୨୨ ସୁଦ୍ଧା ୨ ମିଗ୍ରା ଔଷଧର ମୂଲ୍ୟ ୨୮ ଡଲାର ଥିଲା । ଯୁକ୍ତରାଷ୍ଟ୍ରରେ ଏହା ଏକ ଅନୁସୂଚୀତ ନିୟନ୍ତ୍ରିତ ପଦାର୍ଥ ।
ସ୍ତ୍ରୀଲୋକମାନେ, ନିଜ ଜିଭକୁ ପାଟି ଭିତରୁ ସାମାନ୍ୟ ବାହାର କରି, ଉଭୟ ଦିଗକୁ କ୍ଷୀପ୍ର ଗତିରେ ଚଳ ପ୍ରଚଳ କରି ବାହାର କରୁଥିବା ଶବ୍ଦକୁ ହୁଳହୁଳି କୁହାଯାଏ । ପରମ୍ପରା ଓଡ଼ିଶାରେ ଆଦିମ କାଳରୁ ପାଳିତ ବିଭିନ୍ନ ଓଷା ପର୍ବ, ଯାନିଯାତ, ବିବାହ ବ୍ରତ ଆଦିରେ ହୁଳହୁଳିର ବହୁଳ ବ୍ୟବହାର ହୋଇଥାଏ । ପ୍ରଥମେ ଆଦିମ ଅଧିବାସୀମାନେ ହୁଳହୁଳିକୁ ସାଂକେତିକ ଶବ୍ଦ ଭାବରେ ବ୍ୟବହାର କରୁଥିଲେ । କ୍ରମେ ସ୍ତ୍ରୀଲୋକମାନେ, ଏହାକୁ ମାଙ୍ଗଳିକ କାର୍ଯ୍ୟରେ ବ୍ୟବହାର କରିବାକୁ ଲାଗିଲେ । ଲକ୍ଷ୍ମୀ ପୁରାଣ, ମଙ୍ଗଳା ସ୍ତୁତି, ଖୁଦୁରୁକୁଣୀ ଓଷା, ବୁଦ୍ଧି ବାମନ ଓଷା ତଥା ପଣ୍ଡୁ ଶାସ୍ତ୍ର ଆଦିରେ ହୁଳହୁଳିକୁ ସ୍ୱତନ୍ତ୍ର ସ୍ଥାନ ମିଳିଛି । ତୁଳସୀ ପୂଜାରେ ହୁଳହୁଳି : କହନ୍ତି ମିତଣୀ ଶୁଣ ତୁଳସା,ଆଶ୍ୱିନ ମାସରେ ପଡେ ଏ ଓଷାତିରିଶ ଝିଅ ଯେ ଯାହା ବାଳିଓଷା ପୂଜନ୍ତି ସର୍ବେ ଦେଇ ହୁଳହୁଳି  ଓଡ଼ିଆ ଢ଼ଗ : ଖାଇଲା ବେଳକୁ ସାତ ପୁଅର ମା, ହୁଳହୁଳି ଦେଲାବେଳକୁ ପାଟିରେ ଘା  ବୈଜ୍ଞାନିକ ମତ ଜିଭ, ସାହାଯ୍ୟରେ ମଣିଷ ସ୍ୱାଦ ବାରି ପାରେ ଓ କଥାବାର୍ତ୍ତା କରିପାରେ । ଜିଭରେ ୨୭ଟି ତନ୍ତୁ ଥାଏ ଏବଂ ଏହାର ଉଭୟ ପାର୍ଶ୍ୱ  "ଲିଙ୍ଗୁଆଲ ସ୍ପେଟମ" ଦ୍ୱାରା ବିଭାଜିତ ହୋଇଥାଏ । ଜିଭର ଉଭୟ ପାର୍ଶ୍ୱକୁ  "ଟର୍ମିନାଲ ସୁଲକସ୍"  କୁହାଯାଏ । ଜିଭକୁ ପାଟି ଭିତରୁ ବାହାର କରି ଉଭୟ ପାର୍ଶ୍ୱରେ ଚଳପ୍ରଚଳ କଲେ, ସେଥିରେ ଥିବା ତନ୍ତୁଗୁଡିକର ସମ୍ପ୍ରସାରଣ ହୋଇ, ସେଠାରେ ଚୁମ୍ବକୀୟ ଶକ୍ତି ଉତ୍ପନ୍ନ ହୋଇଥାଏ । ହୁଳହୁଳି ପକାଇବାଦ୍ୱାରା ମୁଖ ଗହ୍ୱର ଓ ଅମ୍ଳ ଦୋଷ ପରି ଅସୁବିଧାରୁ ମଧ୍ୟ ମୁକ୍ତି ମିଳିଥାଏ । ହୁଳହୁଳି ପାଚକ ରସ କ୍ଷାରଣ କରିବାରେ ମଧ୍ୟ ସହାୟକ ହୋଇଥାଏ ।
କେ. ଏଚ. ଡି. ରାଓଙ୍କ ନିର୍ଦ୍ଦେଶନାରେ ନିର୍ମିତ ଓଡ଼ିଆ କଥାଚିତ୍ର ଏ ନୁହେଁ କାହାଣୀ ୧୯୭୭ ମସିହାରେ ମୁକ୍ତିଲାଭ କରିଥିଲା । ଏହା ପ୍ରଥମ ଥିଲା ପ୍ରଥମ ଓଡ଼ିଆ ରିମେକ ଚଳଚ୍ଚିତ୍ର । ହିନ୍ଦୀ ଚଳଚ୍ଚିତ୍ର  "ଛୋଟି ବହେନ୍" ରୁ ଏହା ରିମେକ କରା ଯାଇଥିଲା ।
ବିଶ୍ୱନାଥ ସାହୁ ଜଣେ ଓଡ଼ିଆ ବିଜ୍ଞାନ ସାହିତ୍ୟ ଲେଖକ ତଥା ବୈଜ୍ଞାନିକ, ଯିଏକି ୧୯୫୬-୫୮ ମସିହାରେ ତାଙ୍କ ରଚିତ ପୁସ୍ତକ ପୁଷ୍ପଚାଷ ପାଇଁ ଓଡ଼ିଶା ସାହିତ୍ୟ ଏକାଡେମୀ ପୁରସ୍କାର ପାଇଥିଲେ । ଜୀବନୀ ବିଶ୍ୱନାଥ ସାହୁ ଜଣେ ବୈଜ୍ଞାନିକ ଭାବରେ କୃଷିକ୍ଷେତ୍ରରେ ଅନେକ ଗବେଷଣାମୂଳକ ପୁସ୍ତକ ରଚନା କରିଛନ୍ତି । ଭୁବନେଶ୍ୱରସ୍ଥିତ ଓଡ଼ିଶା କୃଷି ଓ ବୈଷୟିକ ବିଶ୍ୱବିଦ୍ୟାଳୟ ଅଧିନରେ ଥିବା କୃଷି ମହାବିଦ୍ୟାଳୟର କ୍ଷେତ୍ରବିଜ୍ଞାନ ବିଭାଗର ଜଣେ ବୈଜ୍ଞାନିକ ଭାବରେ ସେ କାର୍ଯ୍ୟ କରୁଥିଲେ ।
ନୂରଜାହାନ ହେଉଛନ୍ତି ମୋଗଲ ସମ୍ରାଟ ଜାହାଙ୍ଗୀରଙ୍କର ପତ୍ନୀ । ନୂରଜାହାନଙ୍କର ପିଲାଦିନର ନାମ ଥିଲା ମେହେର-ଉନ୍ନିସା । ତାନକ ପିତା ମିର୍ଜା ଗିୟାସ ବେଗ ଆକବରଙ୍କ ରାଜତ୍ୱ କାଳରେ ପାରସ୍ୟ ଦେଶରୁ ଭାରତକୁ ପଳେଇଆସି ଆକବରଙ୍କ ଦରବାରରେ ଚାକିରି କରୁଥିଲେ । ଜାହାଙ୍ଗୀରଙ୍କ ସହ ବିବାହ ତାଙ୍କ ପିତା ମେହେର-ଉନ୍ନିସାଙ୍କୁ ଆଲିକୁଲି ନାମକ ଜଣେ ବ୍ୟକ୍ତିଙ୍କ ସହିତ ବିବାହ କରେଇଥିଲେ । ଜାହାଙ୍ଗୀରଙ୍କ ରାଜତ୍ୱର ଆରମ୍ଭରେ ଆଲିକୁଲି ବର୍ଦ୍ଧମାନଙ୍କର ଜାଗିରଦାର ନିଯୁକ୍ତି ହେଲେ ଓ ତାଙ୍କର ଉପାଧୀ ଶେର ଆଫଗାନ ରଖାଗଲା । ଶେର ଆଫଗାନ ବିଦ୍ରୋହ ପାଇଁ ପ୍ରସ୍ତୁତ ହେଉଛନ୍ତି ଶୁଣି ଜାହାଙ୍ଗୀର ତାଙ୍କୁ ଦମନ କରିବା ପାଇଁ ବଙ୍ଗର ଶାସନକର୍ତ୍ତା କୁତବୁଦ୍ଦିନଙ୍କୁ ପଠେଇଲେ । ଶେର ଆଫଗାନ କୁତବୁଦ୍ଦିନଙ୍କୁ ହତ୍ୟା କଲେ ମଧ୍ୟ କୁତବୁଦ୍ଦିନଙ୍କର ଅନୁଚରମାନଙ୍କଦ୍ୱାରା ନିହତ ହେଲେ । ମେହେର-ଉନ୍ନିସା ଓ ତାଙ୍କ କ୍ନ୍ୟାଙ୍କୁ ରାଜଧାନୀକୁ ନିଆଯାଇ ମୋଗଲ ରାଜପ୍ରସାଦରେ ରଖାଗଲା। ଏହାର ଚାରିବର୍ଷ ପରେ ଜାହାଙ୍ଗୀର ୧୬୧୧ ଖ୍ରୀଷ୍ଟାବ୍ଦରେ ମେହେର-ଉନ୍ନିସାଙ୍କର ଅସାମାନ୍ୟ ସୌନ୍ଦର୍ଯ୍ୟରେ ମୁଗ୍ଧ ହୋଇ ତାହାଙ୍କୁ ବିବାହ କରିଥିଲେ ।ବିବାହ ପରେ ଜାହାଙ୍ଗୀର ମେହେର-ଉନ୍ନିସାଙ୍କ ନାମ ନୁରମହଲ  (ପ୍ରାସାଦର ଆଲୋକ) ରଖିଲେ  । ପରେ ତାଙ୍କୁ ନୂରଜାହାନ  ( ଜଗତର ଖ୍ୟାତି) ନାମ ଦିଆଗଲା । ମୋଗଲ ସାମ୍ରାଜ୍ୟ ନୂରଜାହାନ ସୁନ୍ଦରୀ, ବୁଦ୍ଧିମତୀଓ ଗୁଣବତୀ ଥିଲେ । ତାଙ୍କଠାରେ ଉଚ୍ଚାଭିଳାଷ ପୁରି ରହିଥିଲା । ସାମ୍ରାଜ୍ଞୀ ହେବା ପରେ ସେ ଜାହାଙ୍ଗୀରଙ୍କ ଉପରେ ଯଥେଷ୍ଟ ପ୍ରଭାବ ପକାଇଥିଲେ । ଜାହାଙ୍ଗୀର ମ୍ଦ୍ୟପାନ ଓ ବିଳାସ ବ୍ୟସନରେ କାଳାତିପାତ କରିବାରୁ ନୂରଜାହାନ ଶାସନ କ୍ଷେତ୍ରରେ ପ୍ରଭାବ ବିସ୍ତାର କରି ସର୍ବେସର୍ବା ହୋଇଉଠିଲେ । ସେ ତାନକ ପିତା ମିର୍ଜାଗିୟାସ ବେଗ ଓ ଭ୍ରାତା ଆସଫ ଖାଁଙ୍କୁ ଉଚ୍ଚ କାର୍ଯ୍ୟରେ ନିଯୁକ୍ତ କରିଥିଲେ । ରାଜଦରବାରରେ ବସି ଜାହାଙ୍ଗୀରଙ୍କ ସହିତ ରାଜକାର୍ଯ୍ୟ ପରିଚାଲନା କରୁଥିଲେ । ମୁଦ୍ରାମାନଙ୍କରେ ଜାହାଙ୍ଗୀରଙ୍କ ସହିତ ତାଙ୍କ ସ୍ଥାନ ପାଇଥିଲା । ଜୀବନର ଶେଷଭାଗରେ ଜାହାଙ୍ଗୀରଙ୍କ କାଶ୍ମୀର ସୁରମ୍ୟ ଉପତ୍ୟକାରେ ଭୋଗବିଳାସରେ କାଲାତିପାତ କରିବାରୁ ନୂରଜାହାନ ସମସ୍ତ ଶାସନ ଦାୟିତ୍ୱ ବହନ କରିଥିଲେ । ନୂରଜାହାନଙ୍କ କ୍ଷମତା ଓ ପ୍ରତିପତ୍ତି ବୃଦ୍ଧି ପାଇବାରୁ ଅମୀରମାନେ ଉତ୍ତ୍ୟକ୍ତ ହୋଇଥିଲେ । ଜାହାଙ୍ଗୀରଙ୍କର କନିଷ୍ଠ ପୁତ୍ର ଶାହରିୟରଙ୍କ ସହିତ ଶେର ଆଫଗାନଙ୍କ ଔରଷରୁ ଜାତ ନିଜର କନ୍ୟାକୁ ବିବାହ କରେଇ ଜାହାଙ୍ଗୀରଙ୍କ ଅନ୍ତେ ଶାହରିୟରଙ୍କୁ ସମ୍ରାଟ କରିବା ପାଇଁ ନୂରଜାହାନ ସ୍ଥିର କରିଥିଲେ । ଫଲରେ ଯୁବରାଜ ଖୁରମ ଓ ସେନାପତି ମହବତ ଖାଁ ବିଦ୍ରୋହ କରିଥିଲେ । ଜାହାଙ୍ଗୀରଙ୍କ ମୃତ୍ୟୁ ପର୍ଯ୍ୟନ୍ତ ତାଙ୍କର କ୍ଷମତା ଅପ୍ରତିହତ ରହିଥିଲା । ତାଙ୍କର ମୃତ୍ୟୁପରେ ନୂରଜାହାନ ରାଜକୋଷରୁ ବୃତ୍ତିପାଇ ୧୬୪୫ରେ ମୃତ୍ୟୁ ପର୍ଯ୍ୟନ୍ତ ସମୟ କଟାଇଥିଲେ ।
ସୁନା ଚଢ଼େଇ, ୧୯୮୮ ମସିହାରେ ମୁକ୍ତିଲାଭ କରିଥିବା ଏକ ଓଡ଼ିଆ କଥାଚିତ୍ର । ଏହି କଥାଚିତ୍ରଟିର ପ୍ରଯୋଜନା କରିଥିଲେ କେଶବ ରାଉତ ଓ ସୁନୀଲ ରାଉତ । ବିଜୟ ମିଶ୍ର ଏହି କଥାଚିତ୍ରଟିର କାହାଣୀ ଓ ସଂଳାପ ରଚନା କରିଥିଲେ । ରବି କିନାଗୀ ଏହି କଥାଚିତ୍ରଟିର କାହାଣୀ ଓ ଚିତ୍ରନାଟ୍ୟ ରଚନା କରିଥିଲେ ଏବଂ ନିର୍ଦ୍ଦେଶନା ଦେଇଥିଲେ । ଉତ୍ତମ ମହାନ୍ତି, ଅର୍ଚ୍ଚନା ଯୋଗଲେକର, ବିଜୟ ମହାନ୍ତି, ଦେବୁ ବୋଷ, ହର ପଟ୍ଟନାୟକ, ଅନୀତା ଦାସ, ଅଜିତ ଦାସ, ଅକ୍ଷୟ ମହାନ୍ତି  (କାଶ୍ୟପ), ଜୟୀରାମ ସାମଲ, ବିନାୟକ ମିଶ୍ର, ଅଜିତ କର, ରାଧା ପଣ୍ଡା, ଅନ୍ତର୍ଜାମୀ ପଣ୍ଡା, ଦେବୁ ବ୍ରହ୍ମା, ଅରବିନ୍ଦ ଷଡ଼ଙ୍ଗୀ, ଜ୍ୟୋତ୍ସ୍ନା ଦାସ, ରୁନୁ ପରିଜା, ବାବାଜି ସାହୁ ଆଦି କଳାକାରମାନେ ଏହି କଥାଚିତ୍ରଟିର ବିଭିନ୍ନ ଭୂମିକାରେ ଅଭିନୟ କରିଥିଲେ  । ଅଭିନୟ ଉତ୍ତମ ମହାନ୍ତି ଅର୍ଚ୍ଚନା ଯୋଗଲେକର ବିଜୟ ମହାନ୍ତି ଦେବୁ ବୋଷ ହର ପଟ୍ଟନାୟକ ଅନୀତା ଦାସ ଅଜିତ ଦାସ ଅକ୍ଷୟ ମହାନ୍ତି ଜୟୀରାମ ସାମଲ ବିନାୟକ ମିଶ୍ର ଅଜିତ କର ରାଧା ପଣ୍ଡା ଅନ୍ତର୍ଜାମୀ ପଣ୍ଡା ଦେବୁ ବ୍ରହ୍ମା ଅରବିନ୍ଦ ଷଡ଼ଙ୍ଗୀ ଜ୍ୟୋତ୍ସ୍ନା ଦାସ ରୁନୁ ପରିଜା ବାବାଜି ସାହୁ କାହାଣୀ ଗୀତ ଏବଂ ସଙ୍ଗୀତ ଅକ୍ଷୟ ମହାନ୍ତି ଏହି କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ । ଦେବଦାସ ଛୋଟରାୟ, ଶୀର୍ଷାନନ୍ଦ ଦାସ କାନୁନ୍‌ଗୋ, ଅକ୍ଷୟ ମହାନ୍ତି ଆଦି ଗୀତିକାରମାନେ ଏହି କଥାଚିତ୍ରଟିର ଗୀତ ରଚନା କରିଥିଲେ । ମହମ୍ମଦ ଅଜିଜ୍, ମହେନ୍ଦ୍ର କପୁର, ଅନୁରାଧା ପୌଡ଼ୱାଲ, ରବିନ୍ଦ୍ର ସଠେ ଆଦି କଣ୍ଠଶିଳ୍ପୀମାନେ ଏହି କଥାଚିତ୍ରଟିରେ କଣ୍ଠଦାନ କରିଥିଲେ ।
୪ ହେଉଛି ସାଧାରଣ ଗଣନ ସଂଖ୍ୟା ଶ୍ରେଣୀର ଚତୁର୍ଥ ତଥା ୫ର ପୂର୍ବବର୍ତ୍ତୀ ସଂଖ୍ୟା । ଆଧାର ଆହୁରି ତଥ୍ୟ . ?
ବିମ୍ବିସାର   . 558   . 491 558   . 491   ଖ୍ରୀଷ୍ଟପୂର୍ବ 558ରୁ 491 ମସିହା ଯାଏ ଭାରତୀୟ ରାଜ୍ୟ ମଗଧର ରାଜା ଥିଲେ । ସେ ହରୟଙକା ବଂଶର ଥିଲେ । ରାଜା ଭଟ୍ଟିୟ ତାଙ୍କର ପିତା ଥିଲେ । ସେ ପ୍ରଥୟମେ ଏକ ବିଶାଳ ମଗଧ ରାଜ୍ୟର ପରିକଳ୍ପନା କରି ଅଙ୍ଗେ ରାଜ୍ୟକୁ ଆକ୍ରମଣ କରି ଅଧିଗ୍ରହଣ କରିଥିଲେ । କ୍ରମଶଃ ମଗଧ ଏକ ବିଶାଳ ସମ୍ଭ୍ରାଜ୍ୟରେ ପରିଣତ ହେଇଥିଲା । ତାଙ୍କ ସମୟ କାଳରେ ସଂସ୍କୃତିର ଉନ୍ନତି ହେବା ସହ ବୌଦ୍ଧ ଧର୍ମର ମଧ୍ୟ ପ୍ରସାର ଘଟିଥିଲା । ତାଙ୍କଦ୍ୱାରା ପ୍ରସିଦ୍ଧ ବୌଦ୍ଧ ସହର ରାଜଗିରି ସ୍ଥାପିତ ହେଇଥିଲା । ତାଙ୍କ ଅନ୍ତେ ତାଙ୍କ ପୁତ୍ର ଅଜାତଶତ୍ରୁ ସିଂହାସନ ଆରୋହଣ କରିଥିଲେ । . ଜୀବନୀ ବିମ୍ବିସାର ଏକ ଗ୍ରାମକୁ ପରିବର୍ଦ୍ଧନ କରି ତାହାକୁ ପାଟଳିପୁତ୍ରରେ ପରିଣତ କରିଥିଲେ । ସେ ସେ3ନା ବାହିନୀ ଧରି ଅଙ୍ଗ ରାଜ୍ୟ ସହ ଯୁଦ୍ଧ କରି ସେହି ରାଜ୍ୟକୁ ନିଜ ରାଜ୍ୟରେ ମିସେଇଥିଲେ । ତାହାଦ୍ୱାରା ରାଜା ବ୍ରାହମଦତ୍ତ ତାଙ୍କ ପିତାଙ୍କୁ ପରାଜିତ କରିଥିବାର ପ୍ରତିଶୋଧ ନେଇଥିଲେ । ଅଙ୍ଗ ବିଜଯ ପରେ ସେ ରାଜକୁମାର କୁନିକାଙ୍କୁ ସେଠାରେ ଗାଦିନଶିନ କରିଥିଲେ । ବୈବାହିକ ସମ୍ବନ୍ଧ ବିମବିଶାର ବୈବାହିକ ସମ୍ବନ୍ଧକୁ ରାଜ୍ୟ ବର୍ଦ୍ଧନ ପାଇଁ ବ୍ୟବହାର କରିଥିଲେ । ସେ ମହା କୋଶଳ ର4ଆଜ୍ୟର ରାଜକୁମାରୀ କୋଶଳ ଦେବୀଙ୍କୁ ବିବାହ କରି କାଶୀକୁ ଯୌତୁକ ହିସାବରେ ପାଇଥିଲେ । ଏହି ବିବାହଦ୍ୱାରା ତନିକର କୋଶଳ ରାଜ୍ୟ ସହ ଥିବା ତିକ୍ତତା ଦୂର ହେଇଥିଲା ଓ ତାହା ପରେ ସେ ଅନନ୍ୟ କ୍ଷୁଦ୍ର ରହୟ ସବୁ ଜୟ କରିଥିଲେ । ବୈଶାଳୀର ଲିଛଭି ରାଜକୁମାରୀଙ୍କୁ ସେ ଦ୍ୱିତୀୟ ପତ୍ନୀ ଭାବରେ ବିବାହ କରି ସମ୍ଭ୍ରାଜ୍ୟ ଆହୁରି ବିସ୍ତାର କରିଥିଲେ । ମୃତ୍ୟୁ ସେ ସମୟର ପ୍ରଥା ଅନୁସାରେ ଅଜାତଶତ୍ରୁ ତାଙ୍କ ପିତାଙ୍କୁ କାରାଗାରରେ ରଖିଥିଲେ ଓ ନିଜେ ସିଂହାସନ ଆରୋହଣ କରିଥିଲେ । ଅଜାତଶତ୍ରୁଙ୍କ ପୁତ୍ର ଜନ୍ମ ହେଲା ବେଳକୁ ସେ ପିତାଙ୍କୁ କାରା ମୁକ୍ତ କରିବାକୁ ଗଲା ବେଳକୁ ତାଙ୍କର ମୃତ୍ୟୁ ଘଟି ସାରିଥିଲା । ବୌଦ୍ଧ ପରମ୍ପରା ବୌଦ୍ଧ ଲିପି ଅନୁସାରେ ବିମ୍ବିସାର ବୁଦ୍ଧଙ୍କୁ ତାଙ୍କର ଦିବ୍ୟଜ୍ଞାନ ଆହରଣ ପୂର୍ବରୁ ଭେଟିଥିଲେ । ତାଙ୍କ ପତ୍ନୀ ମଲ୍ଲିକା ଯିଏ ବୁଦ୍ଧଙ୍କ ଅନୁଗାମୀ ଥିଲେ , ସେ ବିମ୍ବିସାରଙ୍କୁ ଭେଟେଇ ଥିଲେ । ପରେ ସେ ନିଜେ ବୁଦ୍ଧଙ୍କ ଶିଷ୍ୟ ହେଇଗଲେ ଓ ତାଙ୍କଦ୍ୱାରା ବିଶେଷ ପ୍ରଭାବିତ ହେଇଥିଲେ । ଜୈନ ପରମ୍ପରା ଜୈନ ଲିଖନରେ ମଧ୍ୟ ବିମ୍ବିସାରଙ୍କ ନାମ ଉଲ୍ଲେଖ ରହିଛି । ସେ ଜୈନ ମୁନି ଯମଧାରଙ୍କଦ୍ୱାରା ପ୍ରଭାବିତ ହେଇଥିଲେ । ସେ ମହାବୀରଙ୍କ ସମାବର୍ତନ ସଭାକୁ ଯାଉଥିଲେ । . ପ୍ରବାଦ ଅଛି ବିମବିସର ନିଜକୁ ନିଜେ ହତ୍ୟା କରିଥିଲେ ଓ ପାତାଳରେ ପୁନର୍ଜନ୍ମ ଲଭିଥିଲେ । ଜୈନ ଲିପିରେ ଉଲ୍ଲେଖ ଥିଲା ଯେ ସେ ମହାପଦ୍ମ ବା ପ୍ରଥମ ତିରଥଙ୍କର ଭାବରେ ପୁନର୍ଜନ୍ମ ଗ୍ରହଣ କରିବେ ପୁନଶ୍ଚ ପଠନ ନୋଟ ସବୁ ଆଧାର ,  (2002), ,0-415-26605- { }:     , ; , .  (2000), .  (1998),: , 81-208-1578-5 { }:     ,  (1923),.  (1988), , : , 81-208-0465-1 { }:     , ., (2016), : 12 ,978-93-325-6996-6 { }:     ,  (1999), : , : , 81-208-1376-6 { }:
ସନ୍ତରଣ ଗଲୁ, ଏକ ଚର୍ମର ଏକ ଆଲର୍ଜି ପ୍ରତିକ୍ରିୟା ଯାହା କେତେକ ଅଣୁବୀକ୍ଷଣ ସମ୍ପର୍କୀୟ ବା ମାଇକ୍ରୋସ୍କୋପିକ୍ ପରଜୀବୀ ଯୋଗୁ ହୁଏ । ଏହାର ଲକ୍ଷଣ ମଧ୍ୟରେ ଚର୍ମରେ ଗଲୁ ହୁଏ, ଛୋଟ ଫୁଲା, ଫୋଟକା ଆଦି ହୁଏ ଯାହା ସିଧାସଳଖ ଜଳ ସହିତ ସଂସ୍ପର୍ଶରେ ଆସିଥିବା ଚର୍ମରେ ହୁଏ । ସଂସ୍ପର୍ଶରେ ଆସିବାର କିଛି ମିନିଟରୁ କିଛି ଦିନ ମଧ୍ୟରେ ଆରମ୍ଭ ହୁଏ । ଏହି ଲକ୍ଷଣ କିଛି ସପ୍ତାହ ପର୍ଯ୍ୟନ୍ତ ରହିପାରେ । ଜଟିଳତା ମଧ୍ୟରେ ଅନ୍ୟାନ୍ୟ ଚର୍ମ ଜୀବାଣୁ ସଂକ୍ରମଣ ହୋଇପାରେ । ବାରମ୍ବାର ସଂସ୍ପର୍ଶରେ ଆସିଲେ ଖରାପ ଲକ୍ଷଣ ସୃଷ୍ଟି କରିପାରେ । ଏହା ଏକ ପ୍ରକାର ଜଳବାହିତ ଫ୍ଲାଟ ୱାର୍ମ ସିଷ୍ଟୋସୋମ ଯୋଗୁ ଘଟିଥାଏ । ପରଜୀବୀମାନଙ୍କର ଜୀବନଚକ୍ରରେ ପକ୍ଷୀ, ଗେଣ୍ଡା, ଶାମୁକା ଏବଂ କେତେକ ସ୍ତନ୍ୟପାୟୀ ପ୍ରାଣୀ ମଧ୍ୟ ଅନ୍ତର୍ଭୁକ୍ତ ହୋଇଥାଆନ୍ତି । ଏହା ସାଧାରଣତଃ ସଂକ୍ରମିତ ମଧୁର କିମ୍ବା ଲୁଣିଆ ପାଣିରେ ପହଁରିଲେ ହୋଇଥାଏ । ଧାନ ଚାଷୀଙ୍କ ମଧ୍ୟରେ ଏହି ଅବସ୍ଥା ଦେଖିବାକୁ ମିଳିଛି । ଏହା ଲୋକମାନଙ୍କ ମଧ୍ୟରେ ବ୍ୟାପେ ନାହିଁ । ରୋଗ ନିର୍ଣ୍ଣୟ ସାଧାରଣତଃ ଲକ୍ଷଣ ଉପରେ ଆଧାରିତ ହୁଏ । ଚିକିତ୍ସାରେ ହାଇଡ୍ରୋକର୍ଟିଜୋନ କ୍ରିମ୍, ବେକିଂ ସୋଡା, ଏପସମ ଲୁଣ, ଏବଂ କଲଏଡାଲ୍ ଓଟମିଲ୍ ସ୍ନାନ କରାଯାଇପାରେ । ଆଣ୍ଟିହାଇଷ୍ଟାମିନ ପାଟିରେ ଦିଆଯାଇପାରେ । ଏହାର କୌଣସି ସ୍ଥାୟୀ ପ୍ରଭାବ ନାହିଁ । ଅବସ୍ଥାକୁ ରୋକିବା ପ୍ରୟାସରେ ପାଣିରୁ ବାହାରିବା ପରେ ସଙ୍ଗେ ସଙ୍ଗେ ପୋଛିହେବା ଏବଂ ଅଗଭୀର ଉଷୁମ ପାଣି ଏଡ଼େଇବା ଆବଶ୍ୟକ ହୁଏ । ସାରା ପୃଥିବୀରେ ସନ୍ତରଣ ଗଲୁ ହୁଏ । ବୟସ୍କମାନଙ୍କ ଅପେକ୍ଷା ପିଲାମାନେ ଅଧିକ ପ୍ରଭାବିତ ହୁଅନ୍ତି । ରୋଗର ହାର ବଢ଼ୁଥିବା ଦେଖାଯାଏ; ଏହା ଅଧିକ ଅଞ୍ଚଳରେ ଘଟିବା କିମ୍ବା ଭଲ ରିପୋର୍ଟ ହେବା ହେତୁ ହେଉଛି । ଅବସ୍ଥାର କାରଣ ୧୯୨୮ ମସିହାରେ ନିର୍ଣ୍ଣୟ କରାଯାଇଥିଲା । ପର୍ଯ୍ୟଟନ ଉପରେ ରୋଗ ପ୍ରଭାବ ପକାଇପାରେ । ଏହାକୁ ଉଦୀୟମାନ ସଂକ୍ରାମକ ରୋଗ ଭାବରେ ବିବେଚନା କରାଯାଏ ।
ବିକ୍ରମ ଦେବ ବିଶ୍ୱବିଦ୍ୟାଳୟ  (ପୂର୍ବରୁ ବିକ୍ରମ ଦେବ ସ୍ୱୟଂଶାସିତ କଲେଜ) ହେଉଛି ଓଡ଼ିଶାର କୋରାପୁଟ ଜିଲ୍ଲାର ଜୟପୁର ସହରରେ ଅବସ୍ଥିତ ଏକ ସରକାରୀ ରାଜ୍ୟ ବିଶ୍ୱବିଦ୍ୟାଳୟ ଯାହା ମୁଖ୍ୟତ ସ୍ନାତକୋତ୍ତର ଏବଂ ଉଚ୍ଚ ସ୍ନାତକୋତ୍ତର ସ୍ତରରେ ପାଠ୍ୟକ୍ରମ ପ୍ରଦାନ କରିଥାଏ । ଏହା 1947 ମସିହାରେ ଜୟପୁରର ମହାରାଜା ଶ୍ରୀ ବିକ୍ରମ ଦେବ ଚତୁର୍ଥ କିମ୍ବା ବିକ୍ରମ ଦେବ ବର୍ମା ଦ୍ୱାରା ଜୟପୋର କଲେଜ ଭାବରେ ପ୍ରତିଷ୍ଠିତ ହୋଇଥିଲା ଏବଂ ପରେ ତାଙ୍କ ନାମରେ ନାମିତ ହୋଇଥିଲା। ଇତିହାସ ପ୍ରତିଷ୍ଠା ବ୍ରିଟିଶ-ଭାରତ ସରକାରଙ୍କ କଲ୍ୟାଣ କାର୍ଯ୍ୟକଳାପର ଏକ ଅଂଶ ଭାବରେ, 1 ଜୁଲାଇ 1947ରେ ମହାରାଜା ବିକ୍ରମ ଦେ ଭର୍ମାଙ୍କ ଅଧୀନରେ ଥିବା ଜୟପୁର ଇଷ୍ଟେଟ୍  (ଓଡ଼ିଶା ପ୍ରଦେଶ) ସରକାର ଜୟପୁରରେ ଏହି ଉଚ୍ଚଶିକ୍ଷା ପ୍ରତିଷ୍ଠାନକୁ  'ଜୟପୁର କଲେଜ'  ଭାବରେ ଆରମ୍ଭ କରିଥିଲେ। ତାଙ୍କର ଚାଣକ୍ୟଙ୍କ ପାଇଁ ଶ୍ରଦ୍ଧାଞ୍ଜଳି ଭାବରେ ଏହି କଲେଜକୁ 1961 ମସିହାରେ  'ବିକ୍ରମ ଦେବ କଲେଜ'  ନାମରେ ନାମିତ କରାଯାଇଥିଲା। ଏହି କଲେଜକୁ 1961ରୁ ପ୍ରଥମ ଶ୍ରେଣୀ କଲେଜକୁ ଉନ୍ନୀତ କରାଯାଇଥିଲା ଏବଂ ସ୍ନାତକୋତ୍ତର ପାଠ୍ୟକ୍ରମ ମଧ୍ୟ ଆରମ୍ଭ ହୋଇଥିଲା। । ବର୍ତ୍ତମାନ ଉଚ୍ଚ ମାଧ୍ୟମିକ ସ୍ତରରେ ଥିବା ପାଠ୍ୟକ୍ରମଗୁଡ଼ିକ ବୋର୍ଡ, ଓଡ଼ିଶା ସହିତ ଅନୁବନ୍ଧିତ ହୋଇଛି ଏବଂ ସ୍ନାତକୋତ୍ତର ଏବଂ ଉଚ୍ଚ ସ୍ନାତକୋତ୍ତର ସ୍ତରରେ ପାଠ୍ୟକ୍ରମ ବ୍ରହ୍ମପୁର ବିଶ୍ୱବିଦ୍ୟାଳୟ, ବ୍ରହ୍ମପୁର, ଓଡ଼ିଶା ସହିତ ଅନୁବନ୍ଧିତ ହୋଇଛି। ୨୦୦୪ରେ ଏହାର ସ୍ୱୟଂଶାସିତ ଅନୁଷ୍ଠାନ ମାନ୍ୟତା ପାଇଲା। ଏହା ଭାରତର ବିଶ୍ୱବିଦ୍ୟାଳୟ ଅନୁଦାନ ଆୟୋଗ  ଦ୍ୱାରା ସ୍ୱୀକୃତିପ୍ରାପ୍ତ ଏବଂ ଦ୍ୱାରା ++ ଗ୍ରେଡ୍ କଲେଜର ମାନ୍ୟତା ପାଇଛି । ଉଲ୍ଲେଖନୀୟ ଆଲୁମିନି ଏବଂ ବିକ୍ରମ ଦେବ ମହାବିଦ୍ୟାଳୟର ଛାତ୍ରମାନଙ୍କୁ  'ବିକ୍ରମାଇଟ୍'  ମଧ୍ୟ କୁହାଯାଏ
ବୁଦ୍ଧିଆ ସିଂ ଭାରତର ଓଡ଼ିଶାରେ ରହୁଥିବା ଏକ ବାଳକ । ବିଶ୍ୱର ସର୍ବ କନିଷ୍ଠ ଦୌଡାଳି । ଅଧିକ ଦୂର ଦୌଡିବା ପାଇଁ ତାଙ୍କ ନାମ ଲିମ୍କା ବୁକ୍ସ୍ ଅଫ୍ ୱ୍ଆର୍ଡସ୍ ରେକର୍ଡରେ ସ୍ଥାନ ପାଇଛି। ବାଲ୍ୟ ଜୀବନ ବୁଦ୍ଧିଆ ସିଂ ୨୦୦୨ରେ ଏକ ଗରିବ ପରିବାରରେ ଜନ୍ମ ଗ୍ରହଣ କରିଥିଲେ । ତାଙ୍କ ମାଆ ସୁକାନ୍ତି ସିଂହ ବୁଦ୍ଧିଆକୁ ମାତ୍ର ୮୦୦ ଟଙ୍କାରେ ଜଣେ ଲୋକକୁ ବିକ୍ରି କରିଦେଇଥିଲେ।ପରେ ସ୍ଥାନୀୟ ପ୍ରସିକ୍ଷକ ବିରଞ୍ଚି ଦାସଙ୍କ ନଜରେ ବୁଦ୍ଧିଆ ଆସିଥିଲେ ଏବଂ ବିରଞ୍ଚିଙ୍କ ତତ୍ତ୍ୱାବଧାନରେ ବୁଦ୍ଧିଆ ପ୍ରସିକ୍ଷଣ ନେଇଥିଲେ। ଥରେ ବୁଦ୍ଧିଆର ଦୁସ୍ତମୀର ଦଣ୍ଡ ସ୍ୱରୁପ ତାର ପ୍ରସିକ୍ଷକ ତାକୁ ଦୌଡିବାକୁ କହିଥିଲେ ମାତ୍ର ଏକଥା ଭୁଲି ଯାଇଥିଲେ ।୫ ଘଣ୍ଟା ପରେ ସେ ଦେଖିଲେ ବୁଦ୍ଧିଆ ସେମିତି ଦଉଡୁଛି ।ତାର ମେଡିକାଲ୍ ପରୀକ୍ଷା ହେବା ପରେ ଜଣ। ପଡିଲା ଯେ ତାର ହୃଦୟ ସମ୍ପୁର୍ଣ ସୁସ୍ଥ ଅଛି ,ବହୁ ସମୟ ପର୍ଯନ୍ତ ଦୌଡିଥିଲେ ମଧ୍ୟ ।ତାପରେ ବିରଞ୍ଚି ବୁଦ୍ଧିଆକୁ ମାରାଥନ୍ ପାଇଂ ପ୍ରସ୍ତୁତ କରିବାକୁ ଲାଗିଲେ ।୪ ବର୍ଷ ବେଳକୁ ବୁଦ୍ଧିଆ ୪୮ଟି ମାରାଥନ୍ ଦୌଡି ସାରିଥିଲା । ସଫଳତା ଓ ବିବାଦବୁଦ୍ଧିଆର ଏହି ଦୌଡିବା ସାମର୍ଥ୍ୟ ଯୋଗୁ ସେ ଏକ ତାରକାର ମାନ୍ୟତା ପାଇଲା ଏବଂ ବହୁଗୁଡିଏ ଦୁରଦର୍ଶନ ବିଜ୍ଞାପନରେରେ ସୁଯୋଗ ପାଇଲା । ଏହି ବିଜ୍ଞାପନ ଏବଂ ବୁଦ୍ଧିଆର ଯଶ ଯୋଗୁ ବିରଞ୍ଚି ବହୁତ୍ ଆର୍ଥିକ ଫାଇଦା ପାଇଲେ। ମାତ୍ର ଏହା ସହିତ ବିରଞ୍ଚି ଶିଶୁ ଶୋଷଣ ଅରୋପରେ ଅରୋପିତ ହୋଇଥିଲେ । ଏହାର ସତ୍ୟତା ପରଖିବା ହେତୁ ଭାରତୀୟ ଶିଶୁ କଲ୍ୟାଣ ବିଭାଗର ଅଧିକାରୀ ମନେ ତଦନ୍ତ କରିଥିଲେ ।ସେ ଯାହା ହେଉ ,ବିରଞ୍ଚି ଏହି ଅଭିଯୋଗକୁ ଖଣ୍ଡନ କରିଥିଲେ । ୨୦୧୧ରେ ବୁଦ୍ଧିଆ ଓ ବିରଞ୍ଚି ଉପରେ ଅଧାରିତ ବୃତଚିତ୍ର ମରାଥନ୍ ବୟ୍ ଜାରି ହୋଇଥିଲା ୨୦୦୬ରୁ ୨୦୧୧ ପର୍ଯନ୍ତର ଏହି କୁନି ଧାବକ ଏବଂ ତା କୋଚ୍ର ସଫଲତାର ଯାତ୍ରା ଉପରେ । ଏହି ବୃତଚିତ୍ରକୁ ଏବଂ ପ୍ରୟୋଜନ କରିଥିଲେ । ଏହି ବୃତଚିତ୍ରରେ ବୁଦ୍ଧିଆ ବିରଞ୍ଚିଙ୍କ ଉପରେ ଲାଗିଥିବା ସମସ୍ତ ଅଭିଯୋଗକୁ ଖଣ୍ଡନ କରିଥିଲା । ବୃତଚିତ୍ର ମାରାଥନ୍ ବୟ୍ (୨୦୧୧) ପୁରସ୍କାରରେ ମନୋନିତ ହୋଇଥିଲା  । ୨୦୧୫ ବେଳକୁ ବୁଦ୍ଧିଆ ୧୩ ବର୍ଷ ବୟସର ସାଧାରଣ ୧୫୦ ପିଲା ପରି କଲିଙ୍ଗ ଛାତ୍ରାବାସରେ ରହୁଛି ଏବେ ସେ ସାଧାରଣ ଦୌଡ ପ୍ରତିଯୋଗିତା ମଧ୍ୟ ଜିତିପାରୁନି ।ଏବେ ସେ ମାତ୍ର ଦିନକୁ ୧ ଘଣ୍ଟାରୁ ୨ ଘଣ୍ଟା ଅଭ୍ୟାସ କରୁଛି ।ବୁଦ୍ଧିଆର ଭବିଷ୍ୟତ ଉଜ୍ଜଳ ଦେଖାଯାଉ ନାହି । ବିରଞ୍ଚିଙ୍କ ହତ୍ୟାବିରଞ୍ଚି ଦାସଙ୍କୁ ୧୩ ଅପ୍ରେଲ ୨୦୦୮ରେ ବିଜେବି କଲେଜ୍ ପାଖରେ ଗୁଳି କରି ହତ୍ୟା କରାଯାଇଥିଲା । ମାତ୍ର ବିରଞ୍ଚିଙ୍କ ହତ୍ୟା ପଛରେ ବୁଦ୍ଧିଆ ବିବାଦର କୌଣସି ସମ୍ପର୍କ ନଥିଲା । ଅଭିନେତ୍ରି ଲେସଲି ତ୍ରିପାଠୀକୁ ଗ୍ୟାଙ୍ଗସ୍ତର ରାଜା ଆଚର୍ୟ ବିରୋଧରେ ସହୋଯୋଗ କରିବାରୁ ବିରଞ୍ଚିଙ୍କ ହତ୍ୟା କରାଯାଇଥିଲା । ସିନେମାବୁଦ୍ଧିଆ ସିଂହର ଜୀବନ କାହାଣୀକୁ ନେଇ ବୁଦ୍ଧିଆ ସିଂହ-ବର୍ଣ ଟୁ ରନ୍ ନାମରେ ଏକ ସିନେମା ସୌମେନ୍ଦ୍ର ପାଢୀ ନିର୍ମାଣ କରିଛନ୍ତି, ଯେଉଁଥିରେ ମନୋଜ୍ ବାଜପେୟୀ ବିରଞ୍ଚି ଓ ମୟୁର୍ ପଟୋଲେ ବୁଦ୍ଧିଆର ଅଭିନୟ କରିଛନ୍ତି।
ସାଧାରଣତନ୍ତ୍ର  (ଲାଟିନ:ରେସ୍ ପବ୍ଲିକା), ଅର୍ଥାତ୍  "ଲୋକ ସମ୍ବନ୍ଧୀୟ" , ହେଉଛି ଏକ ପ୍ରଶାସନିକ ରୂପ ଯେଉଁଠାରେ  "କ୍ଷମତା ଜନସାଧାରଣଙ୍କ ପାଖରେ ଥାଏ ଏବଂ ତାଙ୍କର ପ୍ରତିନିଧିଙ୍କଦ୍ୱାରା ବ୍ୟବହାର କରାଯାଏ"  । ସାଧାରଣତନ୍ତ୍ରଗୁଡ଼ିକରେ, ଦେଶକୁ କୌଣସି ବ୍ଯକ୍ତିବିଶେଷଙ୍କ ବ୍ଯକ୍ତିଗତ ସମସ୍ୟା ବା ସମ୍ପତ୍ତି ପରିବର୍ତ୍ତେ ଏକ  "ଲୋକ ସମ୍ପତ୍ତି"  ରୂପେ ଗ୍ରହଣ କରାଯାଏ । କୌଣସି ସାଧାରଣତନ୍ତ୍ରରେ କ୍ଷମତାର ପ୍ରାଥମିକ ପଦଗୁଡ଼ିକ, ଗଣତନ୍ତ୍ର କିମ୍ବା କୌଣସି ଏକ ଅଳ୍ପତନ୍ତ୍ରୀ ବା ଏକତନ୍ତ୍ରୀଙ୍କ ପାଇଁ ନିରଙ୍କୁଶ ଭାବେ ସଂରକ୍ଷଣ କରାନଯାଇ ଗଣତନ୍ତ୍ର ସହ ମିଶ୍ରଣଦ୍ୱାରା ପ୍ରାପ୍ତ କରାଯାଇଥାଏ । ଆଧୁନିକ ସାଧାରଣତନ୍ତ୍ରବାଦ, ରାଜତନ୍ତ୍ରର ବିକଳ୍ପ ହୋଇପାରିଛି, ତେଣୁ ରାଜତନ୍ତ୍ର ପରି ସାଧାରଣତନ୍ତ୍ରରେ ରାଷ୍ଟ୍ରମୁଖ୍ୟ କୌଣସି ବଂଶାନୁକ୍ରମିକ ରାଜତନ୍ତ୍ରୀ ନହୋଇ ସାଧାରଣ ଜନତାଙ୍କ ମଧ୍ଯରୁ ନିର୍ବାଚିତ ବ୍ଯକ୍ତି ହୋଇଥାନ୍ତି । ବର୍ତ୍ତମାନ  (୨୦୧୭ ମସିହା) ସୁଦ୍ଧା ୨୦୬ ସାର୍ବଭୌମ ଦେଶମାନଙ୍କ ମଧ୍ଯରୁ ୧୫୯ଟି ଦେଶ ନିଜର ଆଧିକାରିକ ନାମରେ  "ସାଧାରଣତନ୍ତ୍ର ବା ଗଣରାଜ୍ୟ  ଇଂରାଜୀରେ ରିପବ୍ଲିକ " ବ୍ୟବହାର କରିଛନ୍ତି । କିନ୍ତୁ ବାସ୍ତବରେ ଏମାନଙ୍କ ମଧ୍ଯରୁ କେତେକ ଦେଶରେ ଏକ ସାଧାରଣତାନ୍ତ୍ରିକ ସରକାର ସ୍ଥାପନ ହୋଇ ନାହିଁ କିମ୍ବା ସାଧାରଣତାନ୍ତ୍ରିକ ସରକାର ଥିଲେ ମଧ୍ଯ କେତେକ ଦେଶ ନିଜ ନାମରେ ସାଧାରଣତନ୍ତ୍ରର ବ୍ୟବହାର କରିନାହାନ୍ତି ।
ସୁମିତ ପଣ୍ଡା  (ଜନ୍ମ: ୧୨ ଫେବୃଆରୀ ୧୯୯୩; ଯାଜପୁର) ଜଣେ ଓଡ଼ିଆ ଗାଳ୍ପିକ, କବି, ଗୀତିକାର ତଥା ଚଳଚ୍ଚିତ୍ର ଲେଖକ  । ତାଙ୍କ ରଚନାରୁ ଅଚିହ୍ନା ଜହ୍ନ, ଆଞ୍ଜୁଳାଏ ଆକାଶ, କେଜାଣି କାହା ଅପେକ୍ଷାରେ ନାମକ ତିନୋଟି କବିତା ପୁସ୍ତକ ପ୍ରକାଶିତ ହୋଇଛି । ସେ ଜଣାଶୁଣା କ୍ଷୁଦ୍ର ଚଳଚ୍ଚିତ୍ର ବ୍ୟାସେ ଶୁଣୁଛର କାହାଣୀ ଓ ସଂଳାପ ରଚନା କରିବା ସହିତ ଗୀତ ରଚନା କରିଥିଲେ । କରୋନା ଭୂତାଣୁ ରୋଗ ୨୦୧୯ ସମୟରେ, ସେ ସମସ୍ତ କୋଭିଡ୍ ଯୋଦ୍ଧାଙ୍କ ଉଦ୍ଦେଶ୍ୟରେ ଏକ ଗୀତ ଜିତିଯିବ ଓଡ଼ିଶା ଲେଖିଥିଲେ ବର୍ଷା ପ୍ରିୟଦର୍ଶିନୀ ଓ ଆକାଶ ଦାସନାୟକ ଅଭିନୟ କରିଥିଲେ । ଜୀବନୀ ସୁମିତ ୧୯୯୩ ମସିହାର ଫେବୃଆରୀ ୧୨ ତାରିଖରେ ଯାଜପୁର ଜିଲ୍ଲାରେ ଜନ୍ମଗ୍ରହଣ କରିଥିଲେ ।
ହେୟାର ଟୁର୍ନିକେଟ ହେଉଛି ଏକ ଅବସ୍ଥା ଯେଉଁଥିରେ କେଶ କିମ୍ବା ସୂତା ସାଧାରଣତଃ ଏକ ପାଦ ଆଙ୍ଗୁଠିରେ ଗୁଡ଼େଇ ହୋଇଯାଏ ଏବଂ ବେଳେବେଳେ ହାତ ଆଙ୍ଗୁଠି, ଯୌନାଙ୍ଗ କିମ୍ବା ଶରୀରର ଅନ୍ୟ ଅଂଶରେ ମଧ୍ୟ ଗୁଡ଼େଇ ହୋଇଯାଏ । ଏହାଦ୍ୱାରା ପ୍ରଭାବିତ ଅଂଶରେ ଯନ୍ତ୍ରଣା ଏବଂ ଫୁଲା ହୁଏ । ଜଟିଳତା: ରକ୍ତ ପ୍ରବାହ ଅଭାବରୁ ତନ୍ତୁ ମୃତ୍ୟୁ ହୋଇପାରେ । ଏହା ପ୍ରାୟ ୪ ମାସ ବୟସର ପିଲାମାନଙ୍କ ମଧ୍ୟରେ ଦେଖାଯାଏ, ଯଦିଓ ବଡ଼ ପିଲା ଏବଂ ବୟସ୍କମାନଙ୍କ କ୍ଷେତ୍ରରେ ହେଉଥିବା ବର୍ଣ୍ଣନା କରାଯାଇଛି । ଅଧିକାଂଶ ଘଟଣା ହଠାତ୍ ଘଟେ । ବିପଦ କାରଣଗୁଡ଼ିକରେ ଅଟିଜିମ ଏବଂ ଟ୍ରାଇକୋଟିଲୋମାନିଆ ଅନ୍ତର୍ଭୁକ୍ତ ହୋଇପାରେ । ଓଦା କେଶ ଶରୀରର ଏକ ଅଂଶରେ ଗୁଡ଼େଇ ହୋଇ ରଖିବା ଏବଂ ଶୁଖିଯିବା ପରେ ସଙ୍କୁଚିତ ହେଉଥିବା ବିଶ୍ୱାସ କରାଯାଏ । ରୋଗ ନିର୍ଣ୍ଣୟ ନିମନ୍ତେ ସମଗ୍ର ଶିଶୁର ପରୀକ୍ଷା କରାଯାଏ । ଏହାର ପ୍ରତିରୋଧ ନିମନ୍ତେ ମା ର କେଶକୁ ଶିଶୁ ସହିତ ଯୋଗାଯୋଗରୁ ଦୂରେଇ ରଖିବା ଯେପରିକି ମା ନିଜ କେଶକୁ ବ୍ରଶ ଏବଂ ପିଠିରେ ରଖିବା ଏବଂ ଶିଶୁର ପୋଷାକକୁ ପୃଥକ ଭାବରେ ଧୋଇବା ଆବଶ୍ୟକ । ଏହି ଅବସ୍ଥାର ଚିକିତ୍ସାରେ କେଶକୁ କାଟି ଦିଆଯାଏ ବା ଭାଙ୍ଗିଦିଆଯାଏ । ଏହା ଏକ ବିରଳ ଅବସ୍ଥା ଅଟେ । ପୁରୁଷ ଏବଂ ସ୍ତ୍ରୀ ସମାନ ଭାବରେ ବାରମ୍ବାର ପ୍ରଭାବିତ ହୁଅନ୍ତି । ଏହି ଅବସ୍ଥାର ପ୍ରଥମ ବର୍ଣ୍ଣନା ୧୮୩୨ ମସିହାରେ ହୋଇଥିଲା । କେତେକ ସଂସ୍କୃତିରେ ପିଲାର ବିଛଣାରେ ମୂତ୍ର ତ୍ୟାଗ ବନ୍ଦ ନିମନ୍ତେ ବା ଭଲ ଭାଗ୍ୟ ଆସିବା ନିମନ୍ତେ ସୁତା ଗୁଡ଼େଇ ଦିଆଯାଏ ।
ଭୂପୃଷ୍ଠର ପ୍ରତ୍ୟେକ ସ୍ଥାନର ଗୋଟିଏ ଦ୍ରାଘିମା ଥିବାର କଳ୍ପିତ ହୋଇଛି । ଇଂଲଣ୍ଡର ଗ୍ରୀନୱିଚକୁ ମୁଳ ବା ପ୍ରଥମ ଦ୍ରାଘିମାରୂପେ ଗଣନା କରାଯାଏ । ଏକ ଯାମ୍ୟୋତ୍ତର ବୃତ୍ତ  ରେ ଅବସ୍ଥିତ ସମସ୍ତ ସ୍ଥାନର ଦ୍ରାଘିମା   ଏକ । ଦ୍ରାଘିମା ପୁର୍ବ ଦିଗରେ ବା ପଶ୍ଚିମଦିଗରେ ଶୂନ୍ୟ ଡିଗ୍ରୀଠାରୁ ୧୮୦ ଡିଗ୍ରୀ ପର୍ଯ୍ୟନ୍ତ ଗଣନା କରାଯାଏ । ଅକ୍ଷାଂଶ  ଏବଂ ଦ୍ରାଘିମା  ଏହି ଦୁଇଗୋଟିକୁ ଗଣିତ ଶାସ୍ତ୍ରରେ ଭୁଜକୋଟି  କହନ୍ତି । ଭୂଗୋଲକର କୌଣସି ସ୍ଥାନର ଅବସ୍ଥିତି ଜାଣିବା ସକାଶେ ଏହି ଦୁଈଟି ଦରକାର । ଏହି ଦୁହିଁଙ୍କ ମଧ୍ୟରେ ସମ୍ବନ୍ଧ ଏହି ଯେ ଗୋଟିକର ବିନା ଅନ୍ୟଟିଦ୍ୱାରା ଉକ୍ତସ୍ଥାନର ଅବସ୍ଥିତି ସମ୍ବନ୍ଧେ କୌଣସି ନିର୍ଦ୍ଧିଷ୍ଟ ଧାରଣା ମନ ମଧ୍ୟରେ ହୋଇପାରେ ନାହିଁ ।
ଏହି ଲେଖାଟି ଧାନକୁଟା ହେବା ଢିଙ୍କି ବାବଦରେ । ବାକି ସବୁ ବ୍ୟବହାର ପାଇଁ ଢିଙ୍କି ଓଷା ଦେଖନ୍ତୁ । ଢିଙ୍କି ଧାନ ଆଦି କୁଟିବା ନିମନ୍ତେ ଓଡ଼ିଶାରେ ଆଗରୁ ବ୍ୟବହାର କରାଯାଉଥିବା କାଠରେ ତିଆରି ପାଦଚାଳିତ ଏକ ଉପକରଣକୁ ବୁଝାଇଥାଏ । ଏଥିରେ ଏକ କୂଣ୍ଡରେ ଧାନ ରଖି ତାହାକୁ ପାଦଚାଳିତ କୁଟଣା ସାହାଯ୍ୟରେ କୁଟାଯାଇଥାଏ । ଏଥିରେ ଧାନ ଛଡ଼ା ଚୁଡ଼ା ମଧ୍ୟ କୁଟାଯାଇଥାଏ । ତେବେ ଧାନକୁଟା ଢିଙ୍କି, ଚୁଡ଼ାକୁଟା ଢିଙ୍କିଠାରୁ ଆକାରରେ ବଡ଼ ଓ ଓଜନିଆ ହୋଇଥାଏ । ଏହାକୁ ଲୌକିକ ବିଶ୍ୱାସ ଅନୁସାରେ ନାରଦ ଋଷିଙ୍କର ବାହନ ବୋଲି କୁହାଯାଇଥାଏ । ଢିଙ୍କିକୁ ମନୁଷ୍ୟ ଗୋଡ଼ଦ୍ୱାରା ଚଳାଇ ଧାନ କୁଟେ । ଢିଙ୍କି କୁଟିବା ପୁରୁଷଙ୍କୁ କୁଟାଳୀ ଓ ସ୍ତ୍ରୀମାନଙ୍କୁ କୁଟୁତୁଣୀ ବୋଲାଯାଏ । ଢିଙ୍କି ଚଳାଇବା ନିମନ୍ତେ ଅନ୍ତତଃ ଦୁଇଜଣ ଲୋକ ଦରକାର ହୋଇଥାନ୍ତି, ଜଣେ କୁଟିବା ପାଇଁ ଓ ଅନ୍ୟ ଜଣକ ଶୁଖାଇବା ପାଇଁ । ଜଣେ ବା ଦୁଇଜଣ ଲୋକ ଢିଙ୍କିଲାଞ୍ଜି ପାଖରେ ଠିଆ ହୋଇ ଗୋଟିଏ ପାଦ ତଳେ ରଖି ଆଉ ଏକ ପାଦ ଲାଞ୍ଜ ଉପରେ ରଖି ପାଦର ଭରାଦ୍ୱାରା ଲାଞ୍ଜକୁ ତଳ ଆଡ଼କୁ ମାଡ଼ିଲେ ଢିଙ୍କିର ମୁଣ୍ଡରେ ଥିବା ମୁଷଳ ଉପରକୁ ଉଠିଯାଏ ଓ ପାଦକୁ ଛାଡ଼ିଦେଲେ ଢିଙ୍କି ଭରାଣ୍ଡି ଗାତରେ ମୁଷଳଟି ଦୁଲକିନି ପଡ଼ି ଯାଏ । ଏହିପରି ଉପର୍ଯ୍ୟୁପରି ପାଦଭରାଦ୍ୱାରା ମୁଷଳକୁ ଉଠାଇବା ଓ ପକାଇ କୁଟାଯାଏ । ଢିଙ୍କିର ମୁଷଳ ଉପରକୁ ଉଠି ପୁନର୍ବାର ତଳକୁ ପଡ଼ିବା ମଧ୍ୟରେ ଯେଉଁ ଅଳ୍ପ ସମୟ ବ୍ୟବଧାନ ଥାଏ, ସେହି ସମୟରେ ଢିଙ୍କି ଭରାଣ୍ଡିରେ ଥିବା ଧାନକୁ ହାତଦ୍ୱାରା ଏପରି ସାବଧାନ ହୋଇ ଲେଉଟ ପାଉଟ କରିବାକୁ ହୁଏ ଯେ ଢିଙ୍କିର ମୁଷଳ ଭରାଣ୍ଡିରେ ପଡ଼ିବା ବେଳକୁ ହାତଟି ଭରାଣ୍ଡି ଭିତରୁ ବାହାରି ଆସି ଥାଏ । ନଚେତ ସମାଲଗା ମୁଷଳ ଥରେ କରପୃଷ୍ଟରେ ପଡ଼ିଲେ ହାତ କୁଟି ହୋଇଯିବ। ନୂଆ କରି ଶୁଖାଉଥିବା ଲୋକଙ୍କ ହାତରେ ଅନେକ ସମୟରେ ଢିଙ୍କି ପଡ଼ିଯାଏ । ଢିଙ୍କି କୁଟାଳିମାନେ ଗୋଟିଏ ଗୋଡ଼ରେ ତଳେ ଠିଆ ହୋଇ ଅନ୍ୟ ଗୋଡ଼ରେ ଢିଙ୍କି କୁଟିବା ଯୋଗୁଁ ସେମାନଙ୍କର ଗୋଟିଏ ଆଶ୍ରୟ ବା ଭରା ଲୋଡ଼ା ହୋଇଥାଏ । ଏଥିପାଇଁ ଚାଳରୁ ଓହଳିଥିବା ଖଣ୍ଡେ ଦଉଡ଼ିକୁ ଧରି କିମ୍ବା ଢିଙ୍କିର ପକ୍ଷୀ ଥିବା ସ୍ଥାନର ଦୁଇପାଖରେ ଦୁଇଖଣ୍ଡ ବଡ଼ ଖୁଣ୍ଟ ପୋତାଯାଇ ମନୁଷ୍ୟର ଛାତି ଉଚ୍ଚରେ ଖଣ୍ଡେ ଆଡ଼ ଧାରଣା ପଡ଼ିଥାଏ । ସେହି ଆଡ଼ ଧାରଣାକୁ ଆଶ୍ରା କରି କୁଟାଳୀ ଧାନ କୁଟନ୍ତି । ଧାନରୁ ଚାଉଳ ବାହର କରିବାକୁ ହେଲେ ଢିଙ୍କିକୁ ଆସ୍ତେ ଆସ୍ତେ କୁଟିବାକୁ ହୁଏ । ଚାଉଳ ଆଦିକୁ ଗୁଣ୍ଡା କରିବାକୁ ହେଲେ ଢିଙ୍କିକୁ ଦୁମ୍ ଦୁମ୍ କରି କୁଟିବାକୁ ହୁଏ । ରଗଡ଼ା ମୁଗକୁ କାଣ୍ଡିବାକୁ ହେଲେ ଢିଙ୍କି ପାହାର ଆଗରେ ପୁଳାଏ କୁଟା ଗୁଡ଼ାଇବାକୁ ହୁଏ ତାହାହେଲେ ଡାଲିଗୁଡ଼ିକ ଗୁଣ୍ଡା ହୋଇଯାଏ ନାହିଁ । ଆକାର ଏହା ଲମ୍ବରେ ୪-୫ ହାତ ଓ ଓସାରରେ ୧ ଫୁଟ । ଏହାର ମୁଣ୍ଡରେ ଗୋଟିଏ ପାହାର ଓ ଅଣ୍ଟାରେ ଗୋଟିଏ ପକ୍ଷ ଲାଗିଥାଏ । ଉଖୁଦଳ ଯନ୍ତ୍ରକୁ  "ପାହୁରାଣୀ"  କୁହାଯାଏ । ଢିଙ୍କିର ବିଭିନ୍ନ ଅଂଶ ଢିଙ୍କି ଭରା: ଯେଉଁ ଅଲଗୁଣି ବା ଓହଳିଥିବା ଦଉଡ଼ିକୁ ଆଶ୍ରୟ କରି ଢିଙ୍କି କୁଟାଳୀମାନେ ଧାନ କୁଟନ୍ତି । ଢିଙ୍କି ଭରାଣ୍ଡି: ଢିଙ୍କିର ମୁଷଳ ଯେଉଁ ଖାଲରେ ପଡ଼େ । ଢିଙ୍କି ପକ୍ଷି: ଢିଙ୍କିର ଅଗ ବା ମୁଣ୍ଡରୁ ପ୍ରାୟ ୩ ଭାଗ ଛାଡ଼ି ଢିଙ୍କିକୁ କଣା କରି ଯେଉଁ କୀଳା ମରାଯାଇ ଥାଏ ଓ ଯାହା ଦୁଇ ପାଖକୁ ବାହାରି ଢିଙ୍କି ଖମ୍ବର ଅର୍ଗଳିଦ୍ୱୟରେ ପଶିଥାଏ । ଢିଙ୍କି ପାହାର: ଢିଙ୍କି ମୁଣ୍ଡରୁ ଅଳ୍ପ ଦୁରରେ ଭରାଣ୍ଡିରେ ପଡ଼ିବା ନିମିତ୍ତ ଲମ୍ବଭାବରେ ମୂଷଳାକାରରେ ପଶିଥିବା କାଠ ଖଣ୍ଡ । ଢିଙ୍କି ପେଟ: ଢିଙ୍କି ପାହାର ଲାଗିଥିବା ସ୍ଥାନରୁ ପକ୍ଷି ଲାଗିଥିବା ସ୍ଥାନ ପର୍ଯ୍ୟନ୍ତ ଅଂଶ । ଢିଙ୍କି ମୁଣ୍ଡ: ଢିଙ୍କିର ଅଗଠାରୁ ପାହାର ପର୍ଯ୍ୟନ୍ତ ଲାଗିଥିବା ଅଂଶ । ଢିଙ୍କି ମୁଣ୍ଡା: ଢିଙ୍କିର ଭରାଣ୍ଡି ଗାତ ତଳେ ଦିଆ ଯାଇଥିବା କାଠ  (ବା ପଥରର) ମୁଣ୍ଡିଆ  । ଢିଙ୍କି ସମା: ଢିଙ୍କି ମୂଷଳର ଅଗ୍ରଭାଗରେ ଦିଆହୋଇଇଥିବା ଲୁହାର ବଳା ଢିଙ୍କି ଲାଞ୍ଜି: ପକ୍ଷିଠାରୁ ଢିଙ୍କି ଛାମୁଣ୍ଡ ପର୍ଯ୍ୟନ୍ତ ଉପରିସ୍ଥ କ୍ରମନିମ୍ନ ଅଂଶ । ଢିଙ୍କିଲାଞ୍ଜି ଗାତ: ଢିଙ୍କିର ଲାଞ୍ଜି ତଳେ ଯେଉଁ ଗର୍ତ୍ତ ଥାଏ; ଢିଙ୍କିର ମୁଣ୍ଡ ଉପରକୁ ଉଠିବା ସମୟରେ ଢିଙ୍କି ଲାଞ୍ଜ ଯେଉଁ ଗାତ ଭିତରକୁ ପଶିଥାଏ । ଢିଙ୍କି ଗୀତ ଢିଙ୍କି ସାହାଯ୍ୟରେ କୁଟିବା ପରଶ୍ରମ ସାପେକ୍ଷ । ଏଣୁ ଶ୍ରମ ଲାଘବ ପାଇଁ କୁଟାଳୀମାନେ ଯେଉଁ ଗୀତ ଗାଇ କାମ କରନ୍ତି ତାହାକୁ ଢିଙ୍କି ଗୀତ କ‌ହ‌ନ୍ତି ।
ଡଲି ବିନ୍ଦ୍ରା  (ଜନ୍ମ: ୨୦ ଜାନୁଆରୀ ୧୯୭୦) ଜଣେ ଭାରତୀୟ ଅଭିନେତ୍ରୀ  । ସେ ମୁଖ୍ୟତଃ ହାସ୍ୟ ଅଭିନେତ୍ରୀ ଭାବରେ ଜଣାଶୁଣା ଏବଂ ୨୦୧୦ ମସିହାରେ ବିଗ୍ ବସ୍ ୪ରେ ଅଂଶଗ୍ରହଣ ସମୟରେ ଉପୁଜିଥିବା ବିବଦା ପାଇଁ ମଧ୍ୟ ଜଣାଶୁଣା । ଅଭିନୟ ଜୀବନ ୧୮ ବର୍ଷ ବୟସରେ, ସେ ହିନ୍ଦୀ କଥାଚିତ୍ର ଜଗତରେ କାମ କରିବା ଆରମ୍ଭ କରିଥିଲେ । ସେ ହମ୍ ସବ୍ ଏକ୍ ହୈ, ଗଦର୍, ତାରା ରମ୍ ପମ୍, ମମ୍ମିଜୀ, ଧନ୍ ଧନା ଧନ୍ ଗୋଲ୍, କ୍ରେଜି ୪ ଭଳି କଥାଚିତ୍ରରେଏ କାମ କରିଛନ୍ତି । ବିବାଦ ଡଲି ବିନ୍ଦ୍ରା ରାଧେ ମାଆଙ୍କର ଭକ୍ତ ଥିଲେ, କିନ୍ତୁ ପରେ ତାଙ୍କ ବିରୁଦ୍ଧରେ ଯୌନ ଉତ୍ପୀଡ଼ନ ଅଭିଯୋଗ ଆଣିବା ସହିତ ସେ ଏଫ୍ଆଇଆର୍ ଦାଖଲ କରିଥିଲେ । ବିଗ୍ ବସ୍ ୪ରେ ତାଙ୍କର ବିବାଦୀୟ ମନ୍ତବ୍ୟ ତଥା ବ୍ୟବହାର ପାଇଁ ସେ ବିବାଦକୁ ଆସିଥିଲେ ।
ପାମିଡ୍ରୋନିକ ଏସିଡ  (ଇଂରାଜୀ ଭାଷାରେ ), ଯାହାକୁ ପାମିଡ୍ରୋନେଟ୍ ମଧ୍ୟ କୁହାଯାଏ, ହେଉଛି ଏକ ଔଷଧ ଯାହା କର୍କଟ ଯୋଗୁ ହେଉଥିବା ଉଚ୍ଚ କ୍ୟାଲସିଅମ ସ୍ତର, ହାଡ଼ର ପାଜେଟ ରୋଗ ଓ ଓଷ୍ଟିଓଲାଇଟିକ ଅସ୍ଥି ମେଟାଷ୍ଟାସିସ୍ ରୋଗମାନଙ୍କର ଚିକିତ୍ସା ପାଇଁ ବ୍ୟବହୃତ ହୁଏ  । ଏହା ଏକ ଶିରାରେ ଧୀରେ ଧୀରେ ଇଞ୍ଜେକସନ ଆକାରରେ ଦିଆଯାଏ । ସାଧାରଣ ପାର୍ଶ୍ୱ ପ୍ରତିକ୍ରିୟାରେ ଇଞ୍ଜେକସନ ନେଇଥିବା ସ୍ଥାନରେ ଲାଲ ଦେଖାଯିବା ଓ କଷ୍ଟ, ଜ୍ୱର, କମ୍ ପୋଟାସିୟମ୍, କମ୍ ଫସଫେଟ୍, ହାଡ଼ ଯନ୍ତ୍ରଣା ଏବଂ ମୁଣ୍ଡବିନ୍ଧା ହୋଇପାରେ । ଗର୍ଭାବସ୍ଥାରେ ବ୍ୟବହାର କଲେ ଶିଶୁର କ୍ଷତି ହୋଇପାରେ । ଏହା ଏକ ବାଇଫସଫୋନେଟ । ୧୯୭୧ ମସିହାରେ ପାମିଡ୍ରୋନିକ ଏସିଡ ପେଟେଣ୍ଟ ହୋଇଥିଲା ଏବଂ ୧୯୮୭ରେ ଡାକ୍ତରୀ ଚିକିତ୍ସାରେ ବ୍ୟବହାର ପାଇଁ ଅନୁମୋଦିତ ହୋଇଥିଲା । ଏହା ଏକ ସାଧାରଣ ଔଷଧ ଭାବରେ ଉପଲବ୍ଧ । ଯୁକ୍ତରାଷ୍ଟ୍ରରେ ଏହାର ମୂଲ୍ୟ ୨୦୨୧ ସୁଦ୍ଧା ୭୦ ଡଲାରରୁ କମ୍ ଥିଲା । ଏହା ଅନ୍ୟ ମାନଙ୍କ ମଧ୍ୟରେ ଆରେଡିଆ ନାମରେ ବିକ୍ରି ହୁଏ
ଅଞ୍ଜୁ ଘୋଷ ଜଣେ ବଙ୍ଗଳାଦେଶୀ ତଥା ଦକ୍ଷିଣ ଭାରତୀୟ  (ଟଲିଉଡ) କଥାଚିତ୍ର ଅଭିନେତ୍ରୀ  । ୧୯୮୨ ମସିହାରେ ବଙ୍ଗଳାଦେଶୀ କଥାଚିତ୍ର ଜଗତରେ ଅଭିନୟ ଆରମ୍ଭ କରିଥିବା ଅଞ୍ଜୁଙ୍କୁ ୧୯୮୯ ମସିହାରେ ମୁକ୍ତିଲାଭ କରିଥିବା ବଙ୍ଗଳାଦେଶୀ ଚଳଚ୍ଚିତ୍ର ବେଦେର ମେୟେ ଜୋସ୍ନାରେ ଲୋକପ୍ରିୟତା ମିଳିଥିଲା । ଅଭିନୟ ଜୀବନ ଅଞ୍ଜୁ ୧୯୮୨ ମସିହାରେ ଅଭିନୟ ଜଗତରେ କାମ କରିବା ଆରମ୍ଭ କରିଥିଲେ । ତାଙ୍କ ଅଭିନୀତ ପ୍ରଥମ କଥାଚିତ୍ର ଥିଲେ ସୌଦାଗର, ଯାହାର ନିର୍ଦ୍ଦେଶନା ଦେଇଥିଲେ ଏଫ୍. କବୀର ଚୌଧୁରୀ । ସେ ପାଖାପାଖି ୫୦ରୁ ଉର୍ଦ୍ଧ୍ୱ ଚଳଚ୍ଚିତ୍ର ଅଭିନୟ କରିଛନ୍ତି । ଅବଦୁର ରଜାକ୍, ଜାଫର୍ ଇକ୍‌ବାଲ୍, ୱସିମ୍ ଏବଂ ଇଲିଆସ୍ କାଞ୍ଚନଙ୍କ ଭଳି ବଙ୍ଗଳାଦେଶୀ ଅଭିନେତାମାନେ ତାଙ୍କ ସହ କାର୍ଯ୍ୟ କରିଛନ୍ତି । ଭାରତୀୟ କଳାକାରଙ୍କ ଭିତରେ ସେ ରଣଜିତ ମଲ୍ଲିକ, ଚିରଣଜିତ ଚକ୍ରବର୍ତ୍ତୀ, ପ୍ରସନ୍ନଜିତ ଚାଟାର୍ଜୀ ଆଦି ତାଙ୍କ ସହିତ କାର୍ଯ୍ୟ କରିଛନ୍ତି । ସେ ୧୯୯୬ ମସିହାରେ ବଙ୍ଗଳାଦେଶ ଛାଡ଼ି କଲିକତା ଆସିଯାଇଥିଲେ । ୨୦୧୮ ମସିହାରେ ସେ ଅନ୍ୟ ଏକ ବଙ୍ଗଳାଦେଶୀ କଥାଚିତ୍ର ମଧୁର କ୍ୟାଣ୍ଟିନ୍‌ରେ କାର୍ଯ୍ୟ କରିଥିଲେ, ଯାହାର ନିର୍ଦ୍ଦେଶନା ଦେଇଥିଲେ ସୈଦୁର ରହମାନ ସଇଦ୍ । ୧୯୯୦ ମସିହାରେ ଅଞ୍ଜୁଙ୍କର ମାଲିକ ଛାର ଚିଠି ନାମକ ଏକ ଆଲବମ୍ ମୁକ୍ତିଲାଭ କରିଥିଲା, ଯେଉଁଥିରେ ୧୨ଟି ଗୀତ ଅନ୍ତର୍ଭୁକ୍ତ ଥିଲା । ନାଗରିକତା ବିବାଦ ଅଞ୍ଜୁ ୨୦୧୯ ମସିହରେ ଭାରତୀୟ ଜନତା ପାର୍ଟିରେ ଯୋଗ ଦେବାପରେ ତାଙ୍କ ଜାତୀୟତାକୁ ନେଇ ପ୍ରଶ୍ନ ଉଠିଥିଲା । ଏହାପରେ ବିଜେପି ତରଫରୁ ତାଙ୍କ ଭାରତୀୟ ନାଗରିକତା ଏବଂ ଭାରତୀୟ ପାସ୍‌ପୋର୍ଟ୍ ଥିବା କଥା ଦାବି କରାଯାଇଥିଲା । ୨୦୦୩ ମସିହାରେ କଲିକତା ମୁନିସିପାଲିଟି କର୍ପୋରେସନ୍ଦ୍ୱାରା ପ୍ରଦତ୍ତ ତାଙ୍କ ଜନ୍ମ ପ୍ରମାଣପତ୍ର ମଧ୍ୟ ପଶ୍ଚିମବଙ୍ଗ ବିଜେପି ମୁଖ୍ୟ ଦିଲୀପ ଘୋଷ ସର୍ବସାଧରଣରେ ପ୍ରକାଶ କରିଥିଲେ । ଏହି ପ୍ରମାଣପତ୍ର ଅନୁସାରେ ଅଞ୍ଜୁ ଘୋଷ ୧୭ ସେପ୍ଟେମ୍ବର ୧୯୬୬ରେ କଲିକତାର ଏଷ୍ଟ ଏଣ୍ଡ୍ ନର୍ସିଂ ହୋମ୍‌ରେ ଜନ୍ମଗ୍ରହଣ କରିଥିଲେ; ତାଙ୍କ ବାପାଙ୍କ ନାମ ସୁଧାନ୍ୟ ଘୋଷ ଏବଂ ମାଆଙ୍କ ନାମ ବୀଣାପଣି ଘୋଷ । ଏତଦ୍ ବ୍ୟତୀତ ୨୦୧୮ ମସିହାର ସେପ୍ଟେମ୍ବର ମାସରେ ସେ ଏକୁଶେୟ ଟିଭିର ଏକ ସାକ୍ଷାତକାରରେ ତାଙ୍କ ଜନ୍ମ ୧୯୫୬ ମସିହାରେ ପୂର୍ବ ପାକିସ୍ତାନ  (ବର୍ତ୍ତମାନର ବଙ୍ଗଳାଦେଶ) ଅନ୍ତର୍ଗତ ଫରିଦପୁର ଜିଲ୍ଲାରେ ହୋଇଥିଲା ଏବଂ ବଙ୍ଗଳାଦେଶ ସ୍ୱାଧୀନ ହେବା ପୂର୍ବରୁ ତାଙ୍କ ପରିବାର ୧୯୭୧ ମସିହାରେ ଚିତ୍ତଗଙ୍ଗ ସ୍ଥାନାନ୍ତର ହୋଇଥିଲେ ବୋଲି ଉଲ୍ଲେଖ କରିଥିଲେ  । ତାଙ୍କ ବିଦ୍ୟାଳୟ ଶିକ୍ଷା ଚିତ୍ତଗଙ୍ଗର କ୍ରିଷ୍ଣାକୁମାରୀ ଉଚ୍ଚ ବିଦ୍ୟାଳୟରେ ହୋଇଥିବା କଥା ସେ ମଧ୍ୟ ସେହି ସାକ୍ଷାତକାରରେ ଉଲ୍ଲେଖ କରିଥିଲେ ।
୬ଷ୍ଠ ଲୋକ ସଭା ୧୯୭୭ ମସିହାରେ ଗଠିତ ହୋଇଥିଲା । ୧୯୭୭ ସାଧାରଣ ନିର୍ବାଚନ ପରେ ଏହି ଲୋକ ସଭା ୨୩ ମାର୍ଚ୍ଚ ୧୯୭୭ରୁ ଆରମ୍ବ ହୋଇଥିଲା ଏବଂ ମାତ୍ର ଦୁଇ ବର୍ଷ ପରେ ଅର୍ଥାତ ୨୨ ଅଗଷ୍ଟ ୧୯୭୯ରେ ଭଙ୍ଗ ହୋଇଥିଲା । ଲୋକ ସଭା ପାଇଁ ସାଧାରଣ ନିର୍ବାଚନ ପରେ ରାଜ୍ୟ ସଭାର ୧୧ ଜଣ ସଦସ୍ୟ ଲୋକ ସଭାକୁ ମନୋନୀତ ହୋଇ ଆସିଥିଲେ । ଏହି ଲୋକ ସଭାରେ ଜନତା ଦଳର ଗଠବନ୍ଧନ ୩୪୫ଟି ଆସନରେ ଜିତିବାପରେ ମୋରାରଜୀ ଦେଶାଇ ଭାରତର ପ୍ରଧାନମନ୍ତ୍ରୀ ହୋଇଥିଲେ । ଏହି ନିର୍ବାଚନରେ ଜନତା ଦଳର ଗଠବନ୍ଧନ ୫ମ ଲୋକ ସଭାଠାରୁ ୨୩୩ଟି ଅଧିକ ଆସନରେ ଜିତିଥିଲେ । ମୋରାଜୀ ଦେଶାଇଙ୍କ ପରେ ଏହି ଲୋକ ସଭାରେ ୨୮ ଜୁଲାଇ ୧୯୭୯ରୁ ଚରଣ ସିଂହ ଭାରତର ପ୍ରଧାନମନ୍ତ୍ରୀ ଦାୟିତ୍ୱ ନେଲେ ଏବଂ ୧୯୮୦ ସାଧାରଣ ନିର୍ବାଚନ ପରେ ୭ମ ଲୋକ ସଭା ଗଠନ ହେବାଯାଏଁ ସେ ୧୪ ଜାନୁଆରୀ ୧୯୮୦ ଯାଏଁ ଦାୟିତ୍ୱରେ ଥିଲେ ।
ଅନ୍ୟ ଅର୍ଥ ପାଇଁ ଉପାସ ବା ଉପବାସ ଦେଖନ୍ତୁ । ଓଷା ଉପାସ ବା ଉପବାସକୁ ବୁଝାଇଥାଏ । ଆହୁରି ମଧ୍ୟ ଏହା ଓଡ଼ିଆମାନଙ୍କ ଦେଇ ପାଳନ କରାଯାଉଥିବା ଏକ ଓଡ଼ିଆ ଓ ବ୍ରତ ପାଳନ ବିଧିକୁ ବୁଝାଇଥାଏ । ବିଶେଷତା ବ୍ରତ ଉଭୟ ପୁରୁଷ ଓ ନାରୀମାନଙ୍କ ଦେଇ ପାଳିତ ଧାର୍ମିକ ବିଧିକୁ ବୁଝାଇଥାଏ । କିନ୍ତୁ ଓଷା କେବଳ ନାରୀମାନେ ପାଳନ କରିଥାନ୍ତି ।
ଗୌରୀ ଶଙ୍କର ମାଝି ଜଣେ ଓଡ଼ିଆ ରାଜନୀତିଜ୍ଞ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ କାର୍ଯ୍ୟ କରୁଛନ୍ତି । ୨୦୨୪ ମସିହାରେ ଓଡ଼ିଶାରେ ହୋଇଥିବା ବିଧାନ ସଭା ନିର୍ବାଚନରେ ସେ ୧୭ଶ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ରାଜନୈତିକ ଜୀବନ ସେ ଓଡ଼ିଶା ରାଜନୀତିରେ ଭାରତୀୟ ଜନତା ପାର୍ଟିର କର୍ମୀ ଭାବରେ ସକ୍ରିୟ ଅଛନ୍ତି । ୨୦୨୪ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ, ସେ ବିଜେପିର ପ୍ରାର୍ଥୀ ଭାବରେ ନବରଙ୍ଗପୁର ବିଧାନ ସଭା ନିର୍ବାଚନ ମଣ୍ଡଳୀରୁ ନିର୍ବାଚନ ଲଢ଼ିଥିଲେ । ଏହି ନିର୍ବାଚନରେ, ସେ ସମୁଦାୟ ୯୦,୮୯୫ ଖଣ୍ଡ ଭୋଟ୍ ପାଇଥିଲେ ଏବଂ ତାଙ୍କର ନିକଟତମ ପ୍ରତିଦ୍ୱନ୍ଦୀ ବିଜୁ ଜନତା ଦଳର ପାର୍ଥୀ କୌଶଲ୍ୟା ପ୍ରଧାନଙ୍କୁ ୨୫,୦୯୪ ଖଣ୍ଡ ଭୋଟ୍‌ରେ ପରାସ୍ତ କରି ୧୭ଶ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ ।
ଅମିତ ସୈଗଲ   ୬ ଜୁଲାଇ ୧୯୬୫   ୫ ଜାନୁଆରୀ ୨୦୧୨  ଜଣେ ଭାରତୀୟ ରକ ସଙ୍ଗୀତଜ୍ଞ, ଭାରତରେ ରକ ସଙ୍ଗୀତର ପ୍ରବର୍ତ୍ତକ ଓ ପ୍ରକାଶକ ଥିଲେ । ସେ ରକ ସଙ୍ଗୀତର ପତ୍ରିକା ରକ ଷ୍ଟ୍ରିଟ ଜର୍ନାଲର ପ୍ରତିଷ୍ଠାତା ଥିଲେ ଓ ଭାରତରେ ରକ ସଙ୍ଗୀତର ପ୍ରବର୍ତ୍ତକ ଥିଲେ । ଭାରତର ରକ ସଙ୍ଗୀତଜ୍ଞମାନେ, ଅମିତଙ୍କୁ  "ପାପା ରକ"  ବା ରକ ସଙ୍ଗୀତର ପିତା ବୋଲି ସମ୍ବନ୍ଧିତ କରନ୍ତି । କର୍ମ ଜୀବନ ଅମିତ ପ୍ରତିଷ୍ଠା କରିଥିବା ରକ ଷ୍ଟ୍ରିଟ ଜର୍ନାଲ ରକ ସଙ୍ଗୀତକୁ ସମର୍ପିତ ପ୍ରଥମ ପତ୍ରିକା ଥିଲା । ସେ ଏହି ପତ୍ରିକା ୧୯୯୩ ମସିହାରେ ଆରମ୍ଭ କରିଥିଲେ । ଏହି ପତ୍ରିକାର ୨୫୦୦ଟି ଖଣ୍ଡ ଅମିତଙ୍କ ନିଜ ସହର ଆଲାହାବାଦରୁ ପ୍ରକାଶିତ ହୋଇଥିଲା । ସୈଗଲ ନିଜ ପତ୍ରିକା ମାଧ୍ୟମରେ ରକ ସଙ୍ଗୀତର ସମାରୋହକୁ ପ୍ରଚାର କରୁଥିଲେ । ଗ୍ରେଟ ଇଣ୍ଡିଆ ରକ ଫେଷ୍ଟିଭାଲ ଏହିପରି ଏକ ସଙ୍ଗୀତ ସମାରୋହ ଥିଲା । ସୈଗଲଙ୍କ ଉଦ୍ୟମରେ ଭାରତର ବିଭିନ୍ନ କ୍ଲବ ଆଦିରେ ରକ ସଙ୍ଗୀତର ପ୍ରବେଶ ଘଟିଥିଲା । ସୈଗଲ ୨୫ ବର୍ଷ ଧରି ରକ ସଙ୍ଗୀତ ଓ ସଙ୍ଗୀତର ବ୍ୟବସାୟରେ ଲିପ୍ତ ଥିଲେ । ତାଙ୍କଦ୍ୱାରା ପ୍ରଭାବିତ ହୋଇ ଭାରତରେ ବହୁ ଯୁବ ପ୍ରତିଭା ରକ ସଙ୍ଗୀତକୁ ଆବୋରୀ ଥିଲେ । ସୈଗଲ, ଇମ୍ପାକ୍ଟ ନାମକ ଏକ ରକ ବ୍ୟାଣ୍ଡର ଅଂଶ ଥିଲେ । ଏହି ବ୍ୟାଣ୍ଡ କ୍ଲାସିକ ରକ ସଙ୍ଗୀତ ପରିବେଷଣ କରୁଥିଲ । ମୃତ୍ୟୁ ୨୦୧୨ ମସିହା ଜାନୁଆରୀ ମାସ ୫ ତାରିଖରେ ସୈଗଳ ନିଜ ବନ୍ଧୁମାନଙ୍କ ସହ ଗୋଆର ବୋଗ୍ମାଲୋଠାରେ ସମୁଦ୍ରରେ ଗାଧୋଉଥିବ ସମୟରେ ପାଣିରେ ବୁଡ଼ିଯାଇ ପ୍ରାଣ ହରାଇଥିଲେ । ଲାଇଫଗାର୍ଡ଼ମାନେ ତାଙ୍କୁ ବଞ୍ଚାଇବାକୁ ଚେଷ୍ଟା କରିଥିଲେ ମଧ୍ୟ ବିଫଳ ହୋଇଥିଲେ ।
ଅନିକା କବୀର ଶକ,  ଜନ୍ମ: (1993-10-25)ଅକ୍ଟୋବର ୨୫, ୧୯୯୩ ଜନ୍ମସ୍ଥାନ ମୁନସୀଗଞ୍ଜ, ବଙ୍ଗଳାଦେଶ  ଜଣେ ବଙ୍ଗଳାଦେଶୀ ଅଭିନେତ୍ରୀ, ନର୍ତ୍ତକୀ ଏବଂ ମଡେଲ । ସେ ମୁଖ୍ୟତଃ ବଙ୍ଗଳାଦେଶୀ କଥାଚିତ୍ର ଜଗତ ଏବଂ ଦୂରଦର୍ଶନରେ ଅଭିନୟ କରନ୍ତି । ଅନିକା ୨୦୦୨ ମସିହାରେ ମଡେଲିଂରେ ତାଙ୍କର ପେଶେ ଶକ୍କର ଜରିଆରେ ଆରମ୍ଭ କରିଥିଲେ । ୨୦୦୮ ମସିହାରେ ଅନିକା ଦୂରଦର୍ଶନରେ ଅଭିନୟ କରିବା ଆରମ୍ଭ କରିଥିଲେ । ସେ ରେଡୋୟାନ ରୋନୀଙ୍କ ଦୂରଦର୍ଶନ ଦାହାରାବାହିକ ଏଫ୍ଏନ୍ଏଫ୍: ଫ୍ରେଣ୍ଡ୍ସ ଆଣ୍ଡ ଫେମିଲି ଜରିଆରେ ଦୂରଦର୍ଶନରେ ଅଭିନୟ ଆରମ୍ଭ କରିଥିଲେ । ଏହାପରେ ୨୦୧୦ ମସିହାରେ ସେ ବଙ୍ଗଳାଦେଶର କଥାଚିତ୍ର ଜଗତରେ କାମ କରିବା ଆରମ୍ଭ କରିଥିଲେ । ଅନିକାଙ୍କର ପ୍ରଥମ କଥାଚିତ୍ର ଥିଲା ବୋଲୋ ନା ତୁମି ଆମାର୍ । ଏମ୍‌.ବି. ମାଣିକଙ୍କ ନିର୍ଦ୍ଦେଶିତ ଏହି କଥାଚିତ୍ରଟିରେ ଅନିକାଙ୍କ ସ‌ହ ନାୟିକା ଭୂମିକାରେ ଅଭିନୟ କରିଥିଲେ ଶକିବ ଖାନ । ଏହାପରେ ୨୦୧୪ରେ ତାଙ୍କର ୨ୟ କଥାଚିତ୍ର ଅଳ୍ପ ଅଳ୍ପ ପ୍ରେମର ଗଳ୍ପ ମୁକ୍ତିଲାଭ କରିଥିଲା, ଯେଉଁଥିରେ ଅନିକାଙ୍କ ସ‌ହ ନାୟକ ଭୂମିକାରେ ଅଭିନୟ କରିଥିଲେ ନିଳୟ ଆଲମଗୀର । ଅନିକା ବଙ୍ଗଳାଦେଶର ଟେଲିକମୁନିକେସନ ସେବା ବାଂଲାଲିଙ୍କର ଜଣେ ବ୍ରାଣ୍ଡ ଆମ୍ବାସଡର ଭାବରେ ବିଭିନ୍ନ ବିଜ୍ଞାପନରେ କାର୍ଯ୍ୟ କରିଥିଲେ । ପ୍ରାରମ୍ଭିକ ଜୀବନ ଅନିକା କବୀର ଶୋକ ୨୫ ଅକ୍ଟୋବର ୧୯୯୩ରେ ବଙ୍ଗଳାଦେଶର ଢାକାର ଜାତୀୟ ହସ୍ପାତାଳରେ ଜନ୍ମଗ୍ରହଣ କରିଥିଲେ । ତାଙ୍କ ବାପା ଶମିମ କବୀର ଓ ମାଆ ଶାହିଦା କବୀର । ଅନିକାଙ୍କର ଘର ହେଉଛି ବିକ୍ରମପୁରର ମୁନସୀଗଞ୍ଜ । ସେ ୨୦୦୯ ମସିହାରେ ସ୍କୁଲ ଶିକ୍ଷା ଶେଷ କରିଥିଲେ । ଅଭିନୟ ଜୀବନ ଅନିକା ପ୍ରଥମେ ଜଣେ ମଡେଲ ଭାବରେ କାମ କରିବା ଆରମ୍ଭ କରିଥିଲେ । ସେ ବଙ୍ଗଳାଦେଶର ଟେଲି କମୁନିକେସନ ସେବା ସଂସ୍ଥା ବାଂଲାଲିଙ୍କର ଜଣେ ବ୍ରାଣ୍ଡ ଆମ୍ବାସଡର ଭାବରେ କାର୍ଯ୍ୟ କରିଥିଲେ ଏବଂ ବିଭିନ୍ନ ବିଜ୍ଞାପନରେ କାର୍ଯ୍ୟ କରିଥିଲେ । ଏହି ବିଜ୍ଞାପନରେ ତାଙ୍କର ଲୋକପ୍ରିୟତା ବଢ଼ିଥିଲା । ଏହାପରେ ଜଣେ ମଡେଲ ଭାବରେ ଅନେକ ବିଜ୍ଞାପନରେ କାର୍ଯ୍ୟ କରିଥିଲେ । ୨୦୦୮ ମସିହାରେ ଅନିକା ଅଭିନୟ ଆରମ୍ଭ କରିଥିଲେ । ସେ ରେଡୋୟାନ ରୋନୀଙ୍କ ଦୂରଦର୍ଶନ ଦାହାରାବାହିକ ଏଫ୍ଏନ୍ଏଫ୍: ଫ୍ରେଣ୍ଡ୍ସ ଆଣ୍ଡ ଫେମିଲି ଜରିଆରେ ଦୂରଦର୍ଶନରେ ଅଭିନୟ ଆରମ୍ଭ କରିଥିଲେ । ଏହାପରେ ସେ ବିଭିନ୍ନ ରିୟାଲିଟି ଶୋ ଏବଂ ଦୂରଦର୍ଶନ ଧାରାବାହିକରେ କାମ କରିଥିଲେ । ଅନିକା ଫିପ୍ଟି ଫିପ୍ଟି, ଦିବା ରାତ୍ରି ଖୋଲା ଥାକେ, ରଙ୍ଗ ଏବଂ ପଲ୍ଲବ ବିଶ୍ୱାସଙ୍କ ନିର୍ଦ୍ଦେଶିତ ଧାରାବାହିକ କଲେଜ ଭଳି ଧାରାବାହିକରେ ଅଭିନୟ କରିଥିଲେ । ବଙ୍ଗାଳୀ ଧାରାବାହିକ ବ୍ୟତୀତ ଅନ୍ୟାନ୍ୟ କିଛି ଧାରାବାହିକରେ ମଧ୍ୟ ସେ ଅଭିନୟ କରିଥିଲେ । ବିଡି ଗୁରା ମଶୋଲା, ଉରୋ ଲେମନ, ତୋଶିନ ଫ୍ୟାନ ଆଦି ଅନ୍ଯ ଭାଷାର ଦୂରଦର୍ଶନ ଧାରାବାହିକରେ ମଧ୍ୟ ସେ କାମ କରିଥିଲେ । ୨୦୧୦ ମସିହାରେ ଅନିକା ବଙ୍ଗଳାଦେଶୀ କଥାଚିତ୍ର ଜଗତରେ କାମ କରିବା ଆରମ୍ଭ କରିଥିଲେ । ଏମ୍‌.ବି. ମାଣିକଙ୍କ ନିର୍ଦ୍ଦେଶିତ କଥାଚିତ୍ର ବୋଲୋ ନା ତୁମି ଆମାର୍ ଜରିଆରେ ସେ କଥାଚିତ୍ର ଜଗତରେ ପ୍ରବେଶ କରିଥିଲେ । ଏହି କଥାଚିତ୍ରଟିରେ ଅନିକାଙ୍କ ସ‌ହ ନାୟକ ଭୂମିକାରେ ଅଭିନୟ କରିଥିଲେ ଶକିବ ଖାନ । ଏହାପରେ ୨୦୧୪ରେ ଅନିକାଙ୍କର ୨ୟ କଥାଚିତ୍ର ଅଳ୍ପ ଅଳ୍ପ ପ୍ରେମର ଗଳ୍ପ ମୁକ୍ତିଲାଭ କରିଥିଲା, ଯାହାର ନିର୍ଦ୍ଦେଶନା ଦେଇଥିଲେ ସନୈତ ହୁସେନ । ୨୦୧୭ ମସିହାରେ ନିର୍ଦ୍ଦେଶକ ସାଗରଙ୍କ ନିର୍ଦ୍ଦେଶିତ ଚଳଚ୍ଚିତ୍ର ନୀଳ ଆକାଶର ନିଚେ ଆମିରେ ଅନିକା ଅଭିନୟ କରିଥିଲେ ।
ସିନ୍ଦୂର ୨୦୨୩ ମସିହାରେ ମୁକ୍ତିଲାଭ କରିଥିବା ଏକ ଓଡ଼ିଆ କଥାଚିତ୍ର । ଏହି କଥାଚିତ୍ରଟିର ପ୍ରଯୋଜନା କରିଥିଲେ ପ୍ରେମାଞ୍ଜନ ପରିଡ଼ା, ଯାହାକି ପିପି ପ୍ରଡ଼କ୍ସନ ବ୍ୟାନରରେ ନିର୍ମିତ ହୋଇଥିଲା । ଭାଗ୍ୟବତୀ ନାୟକ ଏହି କଥାଚିତ୍ରଟିର କାହାଣୀ ରଚନା କରିଥିଲେ । ଏହି କଥାଚିତ୍ରଟିର ସଂଳାପ ରଚନା କରିଥିଲେ ବାପୁ ଗୋସ୍ୱାମୀ । ନିର୍ଦ୍ଦେଶକ ଶୈଳେନ୍ଦ୍ର ପରିଡ଼ା ଏହି କଥାଚିତ୍ରଟିର ଚିତ୍ରନାଟ୍ୟ ରଚନା କରିଥିଲେ ଏବଂ ନିର୍ଦ୍ଦେଶନା ଦେଇଥିଲେ । ଏହି କଥାଚିତ୍ରଟିର ମୁଖ୍ୟ ଭୂମିକାରେ ଅଭିନୟ କରିଥିଲେ ସୁଭାଶିଷ ଶର୍ମା, ସୂର୍ଯ୍ୟମୟୀ ମହାପାତ୍ର ଓ ଅଙ୍କିତ କୁମାର । ପ୍ରେମାଞ୍ଜନ ପରିଡ଼ା, ଲୀଳା, ଲିପି, ସସ୍ମିତା, ଅମର, କାଳିଆ ଷଣ୍ଢ ଆଦି କଳାକାରମାନେ ଏହି କଥାଚିତ୍ରଟିର ବିଭିନ୍ନ ଭୂମିକାରେ ଅଭିନୟ କରିଥିଲେ । ୨୦୨୩ ମସିହାର ମଇ ୨୯ ତାରିଖରେ ଏହି କଥାଚିତ୍ରଟିର ଏକ ସ୍ୱତନ୍ତ୍ର ସ୍କ୍ରିନିଂ କରାଯାଇଥିଲା, ଯେଉଁଠି କଥାଚିତ୍ର ଜଗତ ସହିତ କିଛି ବ୍ୟକ୍ତିବିଶେଷ ଯୋଗ ଦେଇଥିଲେ । ଅଭିନୟ ସୁଭାଶିଷ ଶର୍ମା ସୂର୍ଯ୍ୟମୟୀ ମହାପାତ୍ର ଅଙ୍କିତ କୁମାର ପ୍ରେମାଞ୍ଜନ ପରିଡ଼ା ଲୀଳା ଲିପି ସସ୍ମିତା ଅମର କାଳିଆ ଷଣ୍ଢ ଗୀତ ଏବଂ ସଙ୍ଗୀତ ଏହି କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ ବୈଦ୍ୟନାଥ ଦାଶ ।
ଅଚ୍ୟୁତ ବିଶ୍ୱାଳ  (ଜନ୍ମ: ୧୦ ଅକ୍ଟୋବର ୧୯୫୮) ଜଣେ ଓଡ଼ିଆ ରାଜନୀତିଜ୍ଞ  । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଛନ୍ତି । ୧୯୮୫ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେ ସୋନପୁର ବିଧାନ ସଭା ନିର୍ବାଚନ ମଣ୍ଡଳୀରୁ ୯ମ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଜନ୍ମ, ପରିବାର ଓ ଶିକ୍ଷା ଅଚ୍ୟୁତ ବିଶ୍ୱାଳ ୧୯୫୮ ମସିହାର ଅକ୍ଟୋବର ୧୦ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ବିଶ୍ୱେଶ୍ୱର ବିଶ୍ୱାଳ ଏବଂ ପତ୍ନୀଙ୍କ ନାମ ସୁଫଳା ବିଶ୍ୱାଳ । ରାଜନୈତିକ ଜୀବନ ଅଚ୍ୟୁତ ବିଶ୍ୱାଳ ଓଡ଼ିଶା ରାଜନୀତିରେ ଭାରତୀୟ ଜାତୀୟ କଂଗ୍ରେସର କର୍ମୀ ଭାବରେ କାର୍ଯ୍ୟ କରୁଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଛନ୍ତି ।
ଲାଲଗଞ୍ଜ, ଉତ୍ତରପ୍ରଦେଶ ଏକ ଭାରତୀୟ ନଗର ପଞ୍ଚାୟତ   ଅଟେ । ଏହା ଉତ୍ତର ପ୍ରଦେଶର ଆଜମ୍‌‌ଗଡ଼ ଜିଲ୍ଲାରେ ଅବସ୍ଥିତ । ଭୌଗଳିକ ଅବସ୍ଥିତି ଲାଲଗଞ୍ଜ, ଉତ୍ତରପ୍ରଦେଶ ୨୫.୯୩୧୮ ଉତ୍ତର ଅକ୍ଷାଂଶ ଓ ୮୧.୭୦୪୮ ପୂର୍ବ ଦ୍ରାଘିମାରେ ଅବସ୍ଥିତ । ସମୁଦ୍ର ପତନଠାରୁ ଏହା ୨୯୮ ଫୁଟ ଉଚ୍ଚତାରେ ରହିଛି । ଜନସଂଖ୍ୟା ଓ ସାକ୍ଷରତା ୨୦୦୧ ମସିହାର ଭାରତୀୟ ଜନଗଣନା ଅନୁସାରେ, ଲାଲଗଞ୍ଜ, ଉତ୍ତରପ୍ରଦେଶ ସହରର ମୋଟ ଜନସଂଖ୍ୟା ୧୧୮୧୦ ଅଟେ । ସେଥି ମଧ୍ୟରୁ ୫୧.୨୧% ଜଣ ପରୁଷ ହୋଇଥିବା ବେଳେ ୪୮.୭୯% ଜଣ ନାରୀ ଅଟନ୍ତି । ଲାଲଗଞ୍ଜ, ଉତ୍ତରପ୍ରଦେଶର ସାକ୍ଷରତା ହାର ୫୮.୯୦% ଅଟେ । ଏହା ଜାତୀୟ ହାରଠାରୁ ୫.୯୪% ପ୍ରତିଶତ କମ ଅଟେ । ସେଥିରୁ ୩୪.୦୪% ପ୍ରତିଶତ ପୁରୁଷ ଓ ୨୪.୮୬% ନାରୀ ଅଟନ୍ତି । ୧୮.୩୧% ଲୋକ ସେଠାରେ ୬ ବର୍ଷ ବୟସରୁ କମ ବୟସ୍କ ଅଟନ୍ତି । ଭାଷା ହିନ୍ଦୀ ଲାଲଗଞ୍ଜ, ଉତ୍ତରପ୍ରଦେଶର ସରକାରୀ ଭାଷା ଅଟେ ।
ଇଭାବ୍ରାଡାଇନ, ଅନ୍ୟମାନଙ୍କ ମଧ୍ୟରେ ଏକ ବିକ୍ରୟ ନାମ ପ୍ରୋକୋରାଲାନ, ଏକ ଔଷଧ ଯାହା ଦୀର୍ଘସ୍ଥାୟୀ ସ୍ଥିର ଆଞ୍ଜାଇନା ଯନ୍ତ୍ରଣା ଏବଂ ହୃଦ୍‌ପାତ ପାଇଁ ବ୍ୟବହୃତ ହୁଏ । ଯେତେବେଳେ ହୃତ୍‌ପିଣ୍ଡ ଗତି ପ୍ରତି ମିନିଟରେ ଅତି କମରେ ୭୦ ସ୍ପନ୍ଦନ ହୋଇଥାଏ ଏବଂ ବିଟା ବ୍ଲକର୍ଦ୍ୱାରା ଅବସ୍ଥା ସମ୍ପୂର୍ଣ୍ଣ ଭାବରେ ପରିଚାଳିତ ହୋଇପାରିନଥାଏ, ସେତେବେଳେ ଏହି ଔଷଧ ବ୍ୟବ‌ହାର କରାଯାଏ । ଏହା ପାଟିରେ ଦିଆଯାଏ । ସାଧାରଣ ପାର୍ଶ୍ୱ ପ୍ରତିକ୍ରିୟାରେ ସାମୟିକ ଭାବରେ ଉଜ୍ଜ୍ୱଳ ଦେଖାଯାଏ ଏବଂ ଧୀର ହୃତ୍‌ପିଣ୍ଡ ଗତି ହୁଏ । ଅନ୍ୟ ପାର୍ଶ୍ୱ ପ୍ରତିକ୍ରିୟାରେ ଆଟ୍ରିଆଲ୍ ଫିବ୍ରିଲେସନ୍ ଏବଂ ଆଞ୍ଜିଓଇଡିମା ହୋଇପାରେ । ଗର୍ଭାବସ୍ଥାରେ ବ୍ୟବହାର କଲେ ଶିଶୁର କ୍ଷତି ହୋଇପାରେ । ଏହା ସାଇନସ୍ ନୋଡରେ ଆଇ<  "./ପେସମେକର୍ କରେଣ୍ଟ୍ %7 "   "  - " 193 " - " {& ; & ;: ,& ; & ;:{& ; & ;:& ; & ;,& ; & ;:& ; & ;,& ; & ;:{& ; & ;:& ; 1747705& ;},& ; & ;:& ; & ;},& ; & ;:& ; & ;} " "  -  " "   " " ପେସମେକର୍ କରେଣ୍ଟ୍ ">< "   ">ଏଫ</ ></ > ତରଙ୍ଗକୁ   <  " " > </ > କରେଣ୍ଟକୁ  ଅବରୋଧ କରି କାର୍ଯ୍ୟକ୍ଷମ ହୁଏ ଯାହାଦ୍ୱାରା ହୃତ୍ ସ୍ପନ୍ଦନ ହାର ହ୍ରାସ ହୋଇଥାଏ । ୨୦୦୫ ମସିହାରେ ୟୁରୋପରେ ଏବଂ ୨୦୧୫ ମସିହାରେ ଯୁକ୍ତରାଷ୍ଟ୍ରରେ ଚିକିତ୍ସା ପାଇଁ ଇଭାବ୍ରାଡାଇନ ବ୍ୟବହାର ଅନୁମୋଦିତ ହୋଇଥିଲା । ଏହା ଏକ ସାଧାରଣ ଔଷଧ ଭାବରେ ଉପଲବ୍ଧ । ଯୁକ୍ତରାଜ୍ୟରେ ୪ ସପ୍ତାହ ଔଷଧର ମୂଲ୍ୟ ପ୍ରାୟ  ୫ । ଯୁକ୍ତରାଷ୍ଟ୍ରରେ ଏହି ରାଶିର ମୂଲ୍ୟ ପ୍ରାୟ ୪୫୦ ଡଲାର ଅଟେ ।
ରୁଦ୍ର ମାଧବ ରାୟ  (୨୩ ନଭେମ୍ବର ୧୯୩୭ - ୩୧ ମଇ ୨୦୧୬) ଜଣେ ଓଡ଼ିଆ ରାଜନୀତିଜ୍ଞ ଥିଲେ  । ସେ ଓଡ଼ିଶା ବିଧାନ ସଭାରେ ଜନତା ଦଳ ଓ ବିଜୁ ଜନତା ଦଳର କର୍ମକର୍ତ୍ତା ଭାବରେ କାର୍ଯ୍ୟ କରୁଥିଲେ । ରୁଦ୍ର ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ତିନିଥର ଏବଂ ଲୋକ ସଭାରେ ସାଂସଦ ଭାବରେ ଥରେ କାର୍ଯ୍ୟ କରିଥିଲେ । ୧୯୯୦, ୧୯୯୫ ଓ ୨୦୦୪ ମସିହାରେ ଓଡ଼ିଶାରେ ହୋଇଥିବା ବିଧାନ ସଭା ନିର୍ବାଚନରେ ସେ ଦଶପଲ୍ଲା ବିଧାନ ସଭା ନିର୍ବାଚନ ମଣ୍ଡଳୀରୁ ଯଥାକ୍ରମେ ୧୦ମ, ୧୧ଶ ଓ ୧୩ଶ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ରୁଦ୍ର ମାଧବ ରାୟ ୨୦୦୯ ଭାରତୀୟ ସାଧାରଣ ନିର୍ବାଚନରେ କନ୍ଧମାଳ ଲୋକ ସଭା ନିର୍ବାଚନ ମଣ୍ଡଳୀରୁ ୧୫ଶ ଲୋକ ସଭାକୁ ନିର୍ବଚିତ ହୋଇଥିଲେ । ଜନ୍ମ, ପରିବାର ଓ ଶିକ୍ଷା ରୁଦ୍ର ମାଧବ ରାୟ ୧୯୩୭ ମସିହାର ନଭେମ୍ବର ମାସ ୨୩ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ଚନ୍ଦ୍ର ଶେଖର ରାୟ ଏବଂ ପତ୍ନୀଙ୍କ ନାମ ଶାନ୍ତିଲତା ରାୟ । ରୁଦ୍ରଙ୍କର ଶିକ୍ଷାଗତ ଯୋଗ୍ୟତା ବିଜ୍ଞାନରେ ସ୍ନାତକ ଥିଲା । ରାଜନୈତିକ ଜୀବନ ରୁଦ୍ର ଓଡ଼ିଶା ରାଜନୀତିରେ ବିଜୁ ଜନତା ଦଳର କାର୍ମକର୍ତ୍ତା ଭାବରେ ସକ୍ରିୟ ଥିଲେ ଏବଂ ପୂର୍ବରୁ ଜନତା ଦଳରେ କାର୍ଯ୍ୟ କରୁଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ତିନିଥର କାର୍ଯ୍ୟ କରିଥିଲେ । ମୃତ୍ୟୁ ରୁଦ୍ର ମାଧବ ରାୟ ୨୦୧୬ ମସିହାର ମଇ ମାସ ୩୧ ତାରିଖରେ ମୃତ୍ୟୁବରଣ କରିଥିଲେ । ମୃତ୍ୟୁବେଳକୁ ତାଙ୍କୁ ୭୮ ବର୍ଷ ବୟସ ହୋଇଥିଲା ।
ନିଲୁଟାମାଇଡ  (ଇଂରାଜୀ ଭାଷାରେ ), ନିଲାଣ୍ଡ୍ରନ୍ ଏବଂ ଆନନ୍ଦ୍ରନ୍ ଦୁଇଟି ବିକ୍ରୟ ନାମ, ହେଉଛି ଏକ ଔଷଧ ଯାହା ପ୍ରୋଷ୍ଟେଟ କର୍କଟ ରୋଗର ଚିକିତ୍ସା ପାଇଁ ବ୍ୟବହୃତ ହୁଏ  । କିନ୍ନର ବା ଟ୍ରାନ୍ସଜେଣ୍ଡର ମହିଳାଙ୍କ ପାଇଁ ଏହା ନାରୀକରଣ ହରମୋନ୍ ଥେରାପିର ଏକ ଉପାଦାନ ଭାବରେ ମଧ୍ୟ ବ୍ୟବହୃତ ହୋଇଛି । ଏହା ପାଟିରେ ଦିଆଯାଏ । ସାଧାରଣ ପାର୍ଶ୍ୱ ପ୍ରତିକ୍ରିୟାରେ ଉଷୁମ ଲାଲ ମୁହଁ, ଅନ୍ଧକାରରେ ଦେଖିବାର ଅକ୍ଷମତା, ଅଇ, କୋଷ୍ଠକାଠିନ୍ୟ, ଶୋଇବାରେ ଅସୁବିଧା ଏବଂ ଗାଇନେକୋମାଷ୍ଟିଆ ବା ସ୍ତନ ବୃଦ୍ଧି ହୋଇପାରେ । ଅନ୍ୟ ପାର୍ଶ୍ୱ ପ୍ରତିକ୍ରିୟାରେ ଯୌନ ଅସୁବିଧା, ଓଷ୍ଟିଓପୋରୋସିସ୍, ମଦ୍ୟପାନ ଅସହିଷ୍ଣୁତା ହୋଇପାରେ । କ୍ୱଚିତ ଏହା ନିମୋନାଇଟିସ୍ ଏବଂ ଯକୃତର କ୍ଷତି ଘଟାଇପାରେ । ଏହି ପ୍ରତିକୂଳ ପାର୍ଶ୍ୱ ପ୍ରତିକ୍ରିୟା ଏହାର ବ୍ୟବହାରକୁ ସୀମିତ କରିଦେଇଛି । ନିଲୁଟାମାଇଡ୍ ହେଉଛି ଏକ ନନ-ଷ୍ଟେରଏଡାଲ୍ ଆଣ୍ଟିଆଣ୍ଡ୍ରୋଜେନ୍   ଯାହା ଆଣ୍ଡ୍ରୋଜେନ୍ ରିସେପ୍ଟରର  (ଆର୍) ଏକ ମନୋନୀତ ବିରୋଧୀ ଭାବରେ କାର୍ଯ୍ୟ କରିଥାଏ, ଯାହା ଆଣ୍ଡ୍ରୋଜେନର ପ୍ରଭାବକୁ ରୋକିଥାଏ  । ପ୍ରୋଷ୍ଟେଟ କର୍କଟ ବୃଦ୍ଧି ଏବଂ ବଞ୍ଚିବା ପାଇଁ ଏହି ହରମୋନ୍ ଉପରେ ନିର୍ଭର କରୁଥିବାରୁ ଏହା ରୋଗର ପ୍ରଗତିକୁ ମନ୍ଥର କରିପାରେ  ୧୯୭୭ ମସିହାରେ ନିଲୁଟାମାଇଡ ଆବିଷ୍କୃତ ହୋଇଥିଲା ଏବଂ ୧୯୮୭ରେ ଚିକିତ୍ସା ପାଇଁ ଅନୁମୋଦନ କରାଯାଇଥିଲା । ଏହାକୁ ୧୯୯୬ରେ ଯୁକ୍ତରାଷ୍ଟ୍ରରେ ଅନୁମୋଦନ କରାଯାଇଥିଲା । ବାଇକାଲୁଟାମାଇଡର ବିକଳ୍ପ ଭାବରେ ଏହା ବିଶ୍ୱ ସ୍ୱାସ୍ଥ୍ୟ ସଂଗଠନର ଜରୁରୀ ଔଷଧର ତାଲିକାରେ ଲିପିବଦ୍ଧ ଅଛି । ଏହା ଏକ ସାଧାରଣ ଔଷଧ ଭାବରେ ଉପଲବ୍ଧ । ଯୁକ୍ତରାଷ୍ଟ୍ରରେ ୧୫୦ ମିଗ୍ରା ବିଶିଷ୍ଟ ୩୦ଟି ବଟିକାର ମୂଲ୍ୟ ୨୦୨୧ ସୁଦ୍ଧା ପ୍ରାୟ ୧୬୦୦ ଡଲାର ଥିଲା ।
ମହାକାଶ ଗବେଷଣାର ଆବଶ୍ୟକତାକୁ ସ୍ୱୀକାର କରି ବୈଜ୍ଞାନିକ ବିକ୍ରମ ସାରାଭାଇଙ୍କ ଅନୁରୋଧକ୍ରମେ ଭାରତର ପ୍ରଥମ ପ୍ରଧାନମନ୍ତ୍ରୀ ପଣ୍ଡିତ ଜବାହରଲାଲ ନେହେରୁ ୧୯୬୨ ମସିହାରେ ଆଣବିକ ଶକ୍ତି ବିଭାଗ ଅଧୀନରେ ଭାରତୀୟ ମହାକାଶ ଗବେଷଣା ପାଇଁ ଭାରତୀୟ ଜାତୀୟ ମହାକାଶ ଗବେଷଣା କମିଟି  (  ) ପ୍ରତିଷ୍ଠା କରିଥିଲେ  । ଏହା ଭାରତୀୟ ମହାକାଶ କାର୍ଯ୍ୟକ୍ରମ ପ୍ରସ୍ତୁତ କରିବାକୁ ପ୍ରତିଶ୍ରୁତିବଦ୍ଧ ହୋଇଥିଲା । ସେତେବେଳେ ଏହି କମିଟି ଟାଟା ଇନଷ୍ଟିଚ୍ୟୁଟ୍ ଅଫ୍ ଫଣ୍ଡାମେଣ୍ଟାଲ ରିସର୍ଚ୍ଚର ଏକ ଅଂଶ ଥିଲା । ଏହି କମିଟି ମହାକାଶ ବିଜ୍ଞାନ ଓ ଗବେଷଣା କ୍ଷେତ୍ରରେ ଆଣବିକ ଶକ୍ତି ବିଭାଗର ଦାୟିତ୍ୱ ନେଇଥିଲା। ଏହି କମିଟି ଗଠନରେ ଡିଏଇର ତତ୍କାଳୀନ ନିର୍ଦ୍ଦେଶକ ହୋମି ଭାଭା ପ୍ରମୁଖ ଭୂମିକା ଗ୍ରହଣ କରିଥିଲେ । ଭାରତର ଦକ୍ଷିଣ ମୁଣ୍ଡରେ ଥିବା ତୁମ୍ବାଠାରେ ତୁମ୍ବା ଇକ୍ୱେଟୋରିଆଲ ରକେଟ୍ ଲଞ୍ଚିଂ ଷ୍ଟେସନ୍  (ଟିଇଆରଏଲ୍ଏସ୍) ସ୍ଥାପନ କରିବାକୁ ଇନକୋସ୍ପାର୍ ନିଷ୍ପତ୍ତି ନେଇଥିଲା । ଭାରତୀୟ ଅର୍ଡିନେନ୍ସ ଫ୍ୟାକ୍ଟ୍ରିରୁ ଆଇଓଏଫ୍ଏସ୍ ଅଧିକାରୀମାନଙ୍କୁ ରକେଟ ନିର୍ମାଣରେ ବ୍ୟବହୃତ ପ୍ରୋପେଲାଣ୍ଟ ଏବଂ ଉନ୍ନତ ଆଲୋକ ସାମଗ୍ରୀ ବିଷୟରେ ସେମାନଙ୍କ ଜ୍ଞାନକୁ ଉପଯୋଗ କରିବା ପାଇଁ ଅଣାଯାଇଥିଲା । ଆଇଓଏଫଏସ ଅଧିକାରୀ ଏଚଜିଏସ ମୂର୍ତ୍ତିଙ୍କୁ ତୁମ୍ବା ଇକ୍ୱେଟୋରିଆଲ ରକେଟ୍ ଲଞ୍ଚିଂ ଷ୍ଟେସନର ପ୍ରଥମ ନିର୍ଦ୍ଦେଶକ ଭାବରେ ନିଯୁକ୍ତ କରାଯାଇଥିଲା, ଯେଉଁଠାରେ ସାଉଣ୍ଡିଂ ରକେଟ୍ ନିକ୍ଷେପ କରାଯାଇଥିଲା, ଯାହା ଭାରତରେ ଉପର ବାୟୁମଣ୍ଡଳୀୟ ଗବେଷଣାର ଆରମ୍ଭ ଥିଲା । ପରବର୍ତ୍ତୀ ସମୟରେ ରୋହିଣୀ ନାମକ ଏକ ସ୍ୱଦେଶୀ ଶୃଙ୍ଖଳିତ ରକେଟ ବିକଶିତ ହୋଇଥିଲା ଏବଂ ୧୯୬୭ ମସିହାରୁ ଏହାର ଉତକ୍ଷେପଣ ଆରମ୍ଭ ହୋଇଥିଲା । ଅନ୍ୟ ଜଣେ ଆଇଓଏଫଏସ ଅଧିକାରୀ ୱାମନ ଦତ୍ତାତ୍ରେୟ ପଟବର୍ଦ୍ଧନ ଏହି ରକେଟ ପାଇଁ ପ୍ରୋପେଲାଣ୍ଟ ବିକଶିତ କରିଥିଲେ । ଏପିଜେ ଅବଦୁଲ କଲାମ  (ଯିଏ ପରବର୍ତ୍ତୀ ସମୟରେ ଭାରତର ରାଷ୍ଟ୍ରପତି ହୋଇଥିଲେ) ଇନକୋସ୍ପାର୍ ଗଠନ କରୁଥିବା ରକେଟ୍ ଇଞ୍ଜିନିୟରଙ୍କ ପ୍ରାରମ୍ଭିକ ଦଳ ମଧ୍ୟରୁ ଅନ୍ୟତମ ଥିଲେ  । ୧୯୬୯ ମସିହାରେ ଇନକୋସ୍ପାର‌କୁ ବନ୍ଦ କରାଯାଇ ଭାରତୀୟ ମହାକାଶ ଗବେଷଣା ସଂସ୍ଥା  (ଇସ୍ରୋ) ପ୍ରତିଷ୍ଠା କରାଯାଇଥିଲା ।